Pembedahan Plastik & Pembedahan Kosmetik BUKAN Benda Sama! Ini Bezanya

“Let’s kill this love! Yeah, yeah, yeah, yeah, yeah. Rum, pum, pum, pum, pum, pum, pum.”

Anda tentu biasa mendengar bait lirik tersebut sekiranya anda seorang pengikut muzik semasa
Korean pop
 atau ringkasnya KPOP. Selain lagu mereka yang
trendy
, anda juga perlu mengetahui bahawa disebalik wajah licin penyanyi-penyanyi tersebut, sebahagian daripada rahsia kecantikan mereka adalah melalui pembedahan plastik. Kadar pembedahan plastik di Korea Selatan amat tinggi sehingga negara tersebut merupakan satu-satunya negara dari Asia Timur yang termasuk dalam senarai
Top 10
 untuk negara-negara yang mempunyai kadar pembedahan plastik tertinggi di dunia. Itulah rahsia disebalik wajah mulus artis-artis Korea Selatan yang perlu kita akui. Apakah sebenarnya yang dimaksudkan oleh pembedahan plastik? Adakah prosedur pembedahan plastik ini sama dengan pembedahan kosmetik?

Sekiranya anda memikirkan bahawa pembedahan plastik dan pembedahan
kosmetik
 adalah sama, anda salah. Kedua-duanya adalah bidang yang berkaitan antara satu sama lain tetapi secara teknikalnya, kedua-duanya adalah dua jenis pembedahan yang berlainan.

Apakah pembedahan plastik?

Pembedahan plastik memberi tumpuan kepada pembaikan kecacatan untuk membina semula fungsi normal & penampilan. Pembedahan plastik ditakrifkan sebagai pembedahan khusus untuk pembinaan semula kecacatan muka dan badan akibat gangguan kelahiran,
trauma
, luka terbakar dan penyakit. Pembedahan plastik bertujuan untuk membetulkan semula bahagian-bahagian disfungsi badan. Walaupun banyak pakar bedah plastik memilih untuk melengkapkan latihan tambahan dan juga melakukan pembedahan
kosmetik
, asas latihan pembedahan mereka masih lagi pembedahan plastik rekonstruktif. Malah, pada tahun 1999, Persatuan Pakar Bedah Plastik dan Rekonstruktif Amerika menukar namanya kepada Persatuan Pakar Bedah Plastik Amerika untuk menyampaikan mesej dengan lebih jelas bahawa “pakar bedah plastik dan rekonstruktif adalah sama.’

Jenis prosedur pembedahan plastik:

Pemulihan payudara

Pembedahan pembaikan kesan terbakar

Pembaikan kecacatan kongenital: Cleft Palate, pembaikan kecacatan ekstrem

Pembinaan semula ekstrem yang rendah

Pembedahan tangan

Pembedahan pembaharuan
parut

Apakah pembedahan kosmetik?

Pembedahan kosmetik memberi tumpuan kepada peningkatan penampilan. Prosedur, teknik, dan prinsip pembedahan kosmetik memberi tumpuan sepenuhnya kepada peningkatan penampilan pesakit. Meningkatkan daya tarikan estetik, simetri, dan perkadaran adalah matlamat utama pembedahan kosmetik. Pembedahan estetik boleh dilakukan di semua bahagian kepala, leher, dan badan. Oleh kerana prosedur kosmetik merawat kawasan yang telah berfungsi dengan betul, pembedahan kosmetik ditetapkan sebagai pilihan. Prosedur elektif kosmetik dilakukan oleh doktor daripada pelbagai bidang perubatan, termasuk pakar bedah plastik.

Jenis prosedur pembedahan kosmetik:

Pembesaran
payudara
: pembesaran, pengangkatan, pengurangan

Kontur muka:
rhinoplasty
, dagu, atau peningkatan pipi

Peremajaan wajah:
facelift
, pengangkatan kelopak mata, pengangkatan leher, pengangkatan kening

Kontur badan:
tummy tuck
,
liposuction
, rawatan ginekomastia

Peremajaan
kulit
: pelapisan laser,
Botox®
, rawatan
filler

Komplikasi yang paling kerap berlaku hasil pembedahan plastik dan kosmetik

Jika anda sedang mempertimbangkan pembedahan plastik atau kosmetik, anda mesti sedar mengenai kedua-dua manfaat dan risikonya. Berikut adalah beberapa komplikasi yang paling biasa dan paling dibincangkan hasil pembedahan plastik dan kosmetik.

Hematoma

Hematoma adalah sejenis poket darah yang menyerupai lebam yang besar dan menyakitkan. Ia berlaku dalam 1 peratus prosedur pembesaran payu dara. Ia juga merupakan komplikasi yang paling biasa selepas
facelift
, yang berlaku dalam purata 1 peratus pesakit. Ia berlaku lebih kerap dalam kalangan lelaki berbanding wanita. Hematoma adalah satu risiko yang boleh berlaku hampir di semua pembedahan. Rawatan yang diambil bagi hematoma termasuklah operasi tambahan untuk mengalirkan darah jika pengumpulan darah adalah besar atau berkembang pesat. Ini mungkin memerlukan prosedur lain di dalam bilik operasi dan kadangkala dengan
anestetik
 tambahan.

Seroma

Seroma adalah keadaan yang berlaku apabila serum, atau cecair badan steril, bertakung di bawah permukaan kulit, mengakibatkan pembengkakan dan kadang-kadang menyebabkan kesakitan. Ini boleh berlaku selepas sebarang pembedahan, dan ini adalah komplikasi yang paling biasa selepas
tummy tuck
, yang berlaku dalam kira-kira 15 hingga 30 peratus pesakit. Memandangkan seroma boleh dijangkiti, cecair tersebut seringkali dikeluarkan dengan menggunakan jarum. Kaedah ini berkesan menghilangkannya, walaupun ada peluang untuk keadaan ini kembali berulang.

Kehilangan darah

Sepertimana sebarang pembedahan, kehilangan darah adalah boleh dijangka. Walau bagaimanapun, kehilangan darah yang tidak terkawal dapat menyebabkan penurunan tekanan darah dengan kesan yang berpotensi boleh membawa maut. Kehilangan darah boleh berlaku semasa di bilik pembedahan, tetapi ia juga boleh berlaku secara dalaman selepas pembedahan.

Jangkitan

Walaupun penjagaan selepas pembedahan dilaksanakan termasuklah langkah-langkah untuk mengurangkan risiko jangkitan, ia tetap menjadi salah satu komplikasi pembedahan plastik yang paling kerap terjadi. Sebagai contoh, jangkitan berlaku dalam kalangan 1.1 hingga 2.5 peratus daripada individu yang menjalani pembesaran
payudara
. Selulit infeksi kulit mungkin berlaku selepas pembedahan. Dalam sesetengah kes, jangkitan boleh menjadi dalaman dan parah yang memerlukan antibiotik intravena (IV).

Kerosakan saraf

Potensi kerosakan saraf hadir dalam pelbagai jenis prosedur pembedahan. Kebas dan kesemutan adalah biasa selepas pembedahan plastik dan boleh menjadi tanda kerosakan
saraf
. Selalunya kerosakan
saraf
 adalah bersifat sementara, tetapi dalam beberapa kes, ia boleh menjadi kekal. Kebanyakan wanita mengalami perubahan kepekaan atau sensitiviti selepas pembedahan pembesaran payudara, dan 15 peratus individu mengalami perubahan kekal dalam sensasi puting susu.

Adakah saya sesuai untuk melakukan pembedahan kosmetik?

Oleh kerana pembedahan kosmetik boleh membawa perubahan yang bersifat tahan lama dan dramatik kepada penampilan luar, adalah penting untuk memahami bagaimana perubahan ini boleh menjejaskan anda di bahagian dalam. Sebelum membuat temujanji untuk berjumpa dengan pakar bedah kosmetik, anda perlu mempertimbangkan motif anda untuk menukar imej seperti yang diinginkan. Banyak ciri fizikal boleh diubah menerusi pembedahan kosmetik. Seseorang individu yang bersesuaian untuk melakukan pembedahan kosmetik adalah seperti berikut:

Mempunyai tanggapan yang realistik mengenai apa yang boleh dicapai.

Memahami risiko perubatan, kesan fizikal semasa penyembuhan, bagaimana pembedahan akan memberi kesan kepada mereka secara peribadi dan profesional, apa perubahan gaya hidup yang mungkin perlu diikuti semasa dalam tempoh pemulihan, dan perbelanjaan yang terlibat.

Telah membincangkan matlamat mereka untuk pembedahan dengan pakar bedah mereka dan menyelesaikan sebarang pertanyaan.

Mempunyai keadaan perubatan kronik yang terkawal.

Tidak mempunyai sejarah merokok atau komited untuk menahan diri daripada merokok (termasuklah
secondhand smoker
) dan produk
nikotin
, termasuklah mengunyah tembakau dan tampalan nikotin, gula-gula atau lozenges selama 4 – 6 minggu sebelum dan selepas pembedahan.

Mempunyai berat badan yang stabil selama enam bulan hingga satu tahun.

Mengapa prosedur pembedahan kosmetik sedang meningkat naik dan mendapat permintaan?

Perkembangan dan kepentingan terhadap media sosial

Dr. Dennis Schimpf, FACS, pengarang
“Finding Beauty: Think, See and Feel Beautiful’
 menganggap bahawa penggunaan telefon bimbit, selfie, dan platform media sosial sangat mendorong keinginan untuk melakukan pembedahan plastik . Pada zaman sekarang, dengan kewujudan peranti mudah alih dan pelbagai platform, kita secara literal melihat beratus-ratus atau beribu-ribu gambar diri kita mendokumentasikan perkara-perkara yang kita tidak gemar mengenai penampilan kita selain proses penuaan. Oleh sebab itu, terdapat permintaan yang tinggi terhadap pembedahan kosmetik bagi memastikan wajah kekal jelita agar menarik untuk dipaparkan di media-media sosial.

Lebih banyak penerimaan

Jika pada satu masa dahulu, individu yang ingin melakukan pembedahan plastik perlu melakukan secara tersembunyi untuk mengelakkan persepsi negatif orang ramai. Antara persepsi yang sering ditimbulkan ialah kecantikan hasil pembedahan plastik atau pembedahan kosmetik bersifat tidak semula jadi dan neutral. Walau bagaimanapun, seiring dengan perkembangan media sosial yang lebih menumpukan kepada imej dan susuk tubuh yang cantik dilihat dan dipandang, usaha untuk mendapatkan pembedahan plastik dan kosmetik bukan lagi sesuatu yang dilakukan secara tersembunyi. Malah, individu terlibat kadangkala akan bergambar bersama pakar bedah tersebut dan mengongsikan kehadiran mereka ke pusat rawatan tersebut di media sosial.

Kos yang berpatutan

Kos bagi prosedur pembedahan kosmetik juga semakin rendah dan berpatutan berbanding satu ketika dahulu. Kos yang serendah ratusan ringgit sahaja telah menarik pelbagai golongan dengan peringkat umur yang berbeza seperti pelajar institusi pengajian tinggi, suri rumah dan remaja-remaja untuk melakukan pembedahan kosmetik. Selain itu, kaedah pembayaran juga semakin mudah dengan kewujudan konsep
cashless
 seperti kad kredit, kad debit dan pelan pembayaran ansuran.

Kemajuan teknologi yang semakin meningkat

Prosedur teknikal yang digunakan semasa prosedur kosmetik terus menjadi lebih selamat dan lebih dipercayai. Begitu juga dengan instrumen dan produk yang digunakan oleh doktor pada masa sekarang. Rawatan
nonsurgical
 adalah bidang yang sangat pesat berkembang. Untuk maklumat anda, rawatan laser tidak wujud 10 tahun yang lalu dan Botox pernah menjadi satu-satunya neurotoksin di pasaran. Kini, tiga pilihan lagi telah wujud, dan pilihan keempat, Jeuveau, telah diluluskan oleh FDA.

Pertambahan keyakinan diri

Mengikut tinjauan pada tahun 2019 yang dilakukan oleh
RealSelf / Harris Poll
, motivasi teratas dalam kalangan mereka yang telah atau sedang berfikir tentang rawatan kosmetik adalah “untuk meningkatkan harga diri / keyakinan’ dan “untuk kelihatan sebaik yang saya rasakan.’ Motivasi tersebut konsisten merentasi kedua-dua prosedur pembedahan dan
nonsurgical
– dan sebab-sebab tersebut tidak berubah sejak
RealSelf
dilancarkan sedekad yang lalu. RealSelf adalah pasaran penjagaan kesihatan di mana pengguna mencari rawatan estetik dan berhubung dengan doktor yang berkaitan.

Kesilapan memilih prosedur pembedahan kosmetik bukan daripada profesional pembedahan kosmetik yang berkaitan

Masalah lebih besar yang muncul akibat tidak mengetahui perbezaan antara kepakaran pakar bedah adalah, ramai individu yang mencari prosedur kosmetik daripada profesional yang bukannya pakar bedah kosmetik. Ini termasuklah doktor pergigian atau pakar ginekologi yang juga menyediakan rawatan filler. Doktor-doktor tersebut mungkin menawarkan beberapa pilihan kosmetik, tetapi mereka mungkin tidak memberikan pesakit kesemua pilihan mereka dan tidak dapat menangani komplikasi yang mungkin berlaku.

Jika doktor tersebut hanya boleh melakukan satu atau beberapa prosedur, mereka tidak akan memberikan anda pilihan berdasarkan anatomi dan keperluan khusus anda memandangkan cadangan mereka adalah berdasarkan apa yang mereka boleh lakukan. Doktor yang melabel dirinya sebagai “doktor kosmetik,’ berbanding dengan pakar bedah kosmetik, mungkin mempunyai beberapa latihan mengenai satu atau beberapa prosedur kosmetik.

Mereka memberikan pilihan rawatan yang terhad kepada pesakit dan mungkin menghalang pesakit memahami kesemua pilihan mereka. Di sisi lain, seorang pakar bedah kosmetik akan dapat menentukan teknologi mana yang terbaik untuk seseorang dan memberi pesakit kesemua pilihan mereka. Mencari doktor yang diperakui adalah sangat penting dan bukannya mencari doktor yang hanya menjalankan satu pilihan rawatan.

Apakah soalan-soalan yang boleh ditanyakan untuk memastikan kesediaan anda terhadap pembedahan plastik atau kosmetik?

Soalan-soalan yang boleh dipertimbangkan sebelum menjalani pembedahan kosmetik

Apakah motif saya ingin menukar penampilan saya?

Apakah ciri-ciri khusus penampilan saya yang ingin saya ubah?

Adakah saya mempunyai harapan yang realistik mengenai hasil pembedahan?

Apakah aspek kehidupan saya yang akan terjejas seperti keluarga, pekerjaan, perjalanan dan kewajipan sosial?

Adakah ini masa yang terbaik dalam hidup saya untuk menjalani pembedahan kosmetik?

Adakah saya menyatakan mengenai kebimbangan saya dan bertanya secara terbuka dengan doktor saya?

Soalan-soalan yang boleh ditanyakan kepada pakar bedah kosmetik

Anda digalakkan untuk membawa buku nota untuk tujuan catatan dan rujukan anda sendiri

Apakah kelayakan anda?

Berapa lamakah anda telah diperakui oleh lembaga berkaitan?

Berapa banyak prosedur yang telah anda lakukan yang sama dengan apa yang sedang saya pertimbangkan?

Siapakah lagi profesional penjagaan kesihatan akan terlibat dalam pembedahan saya?

Apakah hasil yang boleh saya harapkan?

Adakah saya memerlukan pemeriksaan fizikal sebelum pembedahan?

Adakah terdapat risiko yang unik untuk sejarah kesihatan saya?

Soalan-soalan yang boleh ditanyakan mengenai prosedur pembedahan

Apakah prosedur yang dilakukan? Apa yang tidak dilakukan?

Adakah ini rawatan yang bersesuaian untuk saya? Adakah terdapat prosedur lain yang perlu saya pertimbangkan?

Apakah risiko dan komplikasi yang berkaitan dengan prosedur ini?

Berapa lamakah tempoh pemulihan yang akan diambil?

Adakah saya akan mengalami banyak ketidakselesaan? Apakah pilihan pengurusan kesakitan saya?

Adakah saya akan mempunyai bekas luka? dan jika ya, bagaimanakah ia akan kelihatan?

Jika prosedur saya memerlukan
jahitan
, bilakah ia akan ditanggalkan?

Apakah jenis aktiviti yang akan saya lakukan selepas pembedahan?

Berapa lamakah masa yang diambil sebelum saya boleh kembali melakukan rutin saya?

Berapa lamakah masa yang diambil sebelum saya boleh melihat hasil akhir pembedahan saya?

Berapa lamakah hasil pembedahan tersebut akan bertahan?

Berapakah kos prosedur?

Apakah yang boleh anda harapkan hasil daripada pembedahan yang dijalani?

Walaupun anda mengikuti arahan dan penyediaan yang diberikan oleh doktor, anda mungkin akan menyedari kemunculan lebam dan bengkak selepas pembedahan kosmetik dijalankan dan berapa lama ia akan terjadi. Lebam mungkin mengambil masa minimum selama tiga minggu untuk berkurang manakala bengkak mungkin mengambil masa yang lebih lama.

Adalah biasa bagi seseorang individu untuk mengalami tempoh singkat ‘ the blues’ atau semangat yang rendah semasa proses pemulihan. Melihat kesan yang terjadi akibat daripada proses pembedahan yang telah dijalani dan menunggu untuk kembali melakukan rutin harian yang normal mungkin menyumbang kepada perasaan kecewa.

Harapan yang realistik adalah kuncinya dan matlamat pembedahan adalah untuk tujuan peningkatan, bukan kesempurnaan. Setiap individu akan mempunyai hasil yang berbeza. Perlu diingatkan bahawa:

Lebam dan bengkak yang berlaku adalah bersifat sementara. Walau bagaimanapun, parut pembedahan adalah bersifat kekal.

Masa pemulihan berbeza-beza bergantung kepada individu dan prosedur, tetapi ia akan mengambil masa sekurang-kurangnya 6 hingga 12 minggu. Ia adalah tempoh yang biasa untuk kebanyakan pembedahan kosmetik.

Pembedahan susulan mungkin diperlukan untuk mencapai matlamat anda.

Lakukan pembedahan plastik dan pembedahan kosmetik mengikut keperluan anda. Anda tidak perlu berlumba-lumba mengikut trend semata-mata untuk kekal cantik memandangkan setiap langkah yang anda ambil pasti mempunyai pro dan kontra. Perlu diingat, pembedahan kosmetik atau pembedahan plastik mempunyai komplikasinya yang tersendiri dan anda perlu berfikir dan berbincang dengan pakar bedah berkaitan berkenaan niat anda agar anda tidak mengalami tempoh kekecewaan selepas proses pembedahan dijalankan.


Sedia Untuk Timang Cahaya Mata? Semak Senarai Persiapan Ini Dahulu!

Anda sudah mendirikan rumah tangga selama beberapa tahun dan sekarang dalam fasa merancang keluarga?

Tunggu sebentar, sebelum anda memulakan ‘usaha’ bersama pasangan untuk mendapatkan zuriat, baca dulu artikel ini okey!

Merancang keluarga sudah tentu menjadi suatu yang menerujakan buat setiap pasangan, namun kepentingan persediaan kewangan, emosi, mental dan fizikal perlu ditekankan.

Kehadiran si manja bukan sahaja akan menukar status kalian, malah pelbagai lagi perubahan kehidupan akan berlaku!

Mempersiapkan diri terhadap fasa peralihan ibu bapa memerlukan perancangan yang mendalam, merangkumi dinamik hubungan bersama pasangan, kewangan, masa, tenaga dan banyak lagi!

Jangan risau, kepada pasangan yang sedang merancang untuk hamil, artikel ini akan membincangkan ‘senarai’ yang perlu bakal ibu bapa semak dan fahami, untuk bantu kalian mempersiapkan diri.

Baca lebih lanjut tentang Persediaan Kehamilan
di sini.

Merancang untuk hamil

Pengalaman dalam percubaan untuk mengandung, kehamilan dan kelahiran anak memberi impak yang besar kepada mereka yang bergelar ibu bapa.

Kehadiran si manja juga akan datang dengan kebimbangan, cabaran dan tekanan baharu.

Namun, yang pastinya ia tidak akan dapat menandingi perasaan gembira dan keterujaan yang tidak terkata, lebih-lebih lagi kepada mereka yang bergelar ibu bapa buat kali pertama!

Persoalannya di sini, apa yang perlu kalian lakukan untuk mempersiapkan diri?

Untuk makluman, persiapan akan bermula dengan baik sekiranya ia dilakukan sebelum anda mula merancang keluarga.

Jika mahu diikutkan, perancangan dan penjagaan diri yang baik akan meningkatkan lagi potensi kehamilan dan
 kelahiran yang lancar.

Anda juga akan mengalami peralihan fasa hidup yang lebih mudah, apabila persediaan kewangan dan persiapan lain dirancang awal.

Berikut adalah antara tabiat sihat yang boleh anda mulakan untuk persiapkan diri dengan kehadiran si manja!

Kesihatan diri

Semua aspek kehidupan anda berupaya memberi
kesan terhadap kesuburan
 dan kehamilan.

Justeru, amalan gaya hidup dan pemakanan yang sihat memainkan peranan penting!

#1 Amalkan gaya hidup sihat

Pertama sekali, senaman!

Walaupun ramai yang boleh hamil tanpa perlu menjejakkan kaki di gimnasium, namun penyelidikan mencadangkan, amalan senaman yang sederhana selama 30 minit sehari dapat
meningkatkan kesuburan.

Lebih-lebih lagi, senaman merembeskan hormon endorfin yang membantu kalian kekal tenang dan menjadikan usaha untuk mendapat bayi lebih produktif.

Jangan bersenam berlebihan pula ya! Senaman berat yang dilakukan tanpa henti berisiko mengganggu keseimbangan hormon yang diperlukan untuk ovulasi dan persenyawaan!

#2 Berhenti merokok!

Perkara ini tidak asing lagi dan diketahui oleh umum, menghisap rokok ketika mengandung bukan sahaja memudaratkan bakal ibu, ia juga berbahaya buat
bayi dalam kandungan.

Tahukah anda, selain memberi kesan kepada kehamilan, merokok juga berupaya menghalang proses persenyawaan!

Ngeri bukan? Maka, sudah tiba masanya untuk anda berhenti merokok, ia akan memberi kesan yang positif kepada kesihatan dan kesuburan.

Beberapa kajian mendapati, wanita yang berhenti merokok sebelum menjalani rawatan kesuburan mempunyai peluang hamil sama seperti mereka yang tidak merokok.

#3 Menguruskan tekanan

Tekanan dan stres yang tidak diuruskan dengan baik sedikit sebanyak
mengganggu perancangan kehamilan.

Ini kerana, tekanan yang dihadapi boleh melambatkan ovulasi dan meningkatkan kekerapan kontraksi rahim dan ia mampu menghalang telur yang telah disenyawakan untuk melekat pada rahim.

Jadi, apa langkah yang boleh kalian lakukan? Kenal pasti teknik pengurusan tekanan yang anda gemari dan amalkan kaedah tersebut ke dalam rutin harian.

Rancang kewangan

Perkara penting yang perlu dititikberatkan terbahagi kepada 2 langkah mudah; mengira bajet bayi dan mewujudkan simpanan.

Sebaik sahaja anda mempunyai idea dan kesedaran berkenaan kos membesarkan seseorang anak, kalian boleh mula mengumpul wang untuk memenuhi keperluan tersebut.

Hitung bajet bayi

Untuk melakukan penilaian kasar kos membesarkan bayi, beberapa
perbelanjaan barangan berikut perlu diambil kira.

Anda memerlukan beberapa barangan penting untuk tahun pertama, antaranya:

Car seat

Stroller
bayi

Kos lampin

Kos makanan bayi, susu dan aksesori penyusuan

Kos perabot dan hiasan bilik bayi

Kos penjagaan anak

Kos pakaian dan aksesori lain

Hubungan dengan pasangan

Perkara ini mungkin kedengaran agak mengganggu, tapi sebenarnya, kehadiran si manja boleh mewujudkan jurang antara pasangan.

Kedatangan pihak ketiga akan mengubah dinamik hubungan secara menyeluruh, dan ia mampu mengundang tekanan serta keletihan pada kedua-dua pihak, baik secara fizikal mahupun emosi.

Ditambah pula dengan kekangan masa untuk bersama, maka bertambah besarlah dugaan buat anda dan pasangan tercinta.

Maka, apakah jalan penyelesaiannya?

Kuncinya, sebelum kalian merancang untuk hamil, jangkakan dan persiapkan diri dengan perubahan ini secara fizikal, mental serta emosi.

Aktiviti sebelum hamil

Sebelum anda lanjut kepada perancangan kehamilan, cuba berhenti sejenak dan berfikir… Adakah anda sudah menikmati kehidupan berpasangan sepuas-puasnya?

Jika belum, tiada salahnya untuk kalian meluangkan masa melakukan
check-list
anda sebelum mula merancang keluarga!

#1 Pergi
honeymoon
berkali-kali!

Sebelum kalian mempunyai komitmen baharu, nikmatilah masa bersama sepenuhnya!

Terokai tempat-tempat percutian yang diidamkan dan lakukan perkara yang menarik bersama.

Ya, anda masih boleh pergi melancong dengan si manja namun pengalamannya tidak sama seperti saat berdua.

#2 Cabar diri secara fizikal

Mengandung dan melahirkan bayi bukanlah satu-satunya perkara yang dapat dilakukan oleh badan anda.

Mungkin anda mempunyai hasrat untuk menyertai larian maraton,
triathlon
, atau mendaki gunung. Jika ya, lakukan sekarang!

Setelah hamil, anda tidak lagi bebas menyertai aktiviti-aktiviti lasak sebegitu kerana ia berbahaya kepada kandungan dan kesihatan.

#3 Berpindah ke tempat yang baru

Sekiranya anda atau encik suami mempunyai keinginan untuk mengembara atau berpindah, kalian mungkin perlu membincangkannya sebelum kehamilan.

Ini kerana, berpindah-randah selepas mempunyai anak akan menjadi lebih sukar.

#4 Lakukan perkara yang tidak dapat anda buat selepas bergelar ibu bapa

Jika anda mempunyai impian untuk mencuba
bungee jumping,
skydiving
atau aktiviti lasak yang seangkatan dengannya, ini masanya!

Apabila sudah bergelar ibu bapa, kemungkinan untuk anda melibatkan diri dengan aktiviti berisiko adalah rendah kerana kalian bakal pertimbangkan tanggungjawab terhadap anak-anak.


Ini Tip Penjagaan Bersalin Czer, No 7 Paling PENTING Kalau Tak Nak MEROYAN!

Kita sering mendengar mengenai aspek penjagaan wanita yang melahirkan anak secara normal, tetapi bagaimana pula bagi penjagaan ibu bersalin caesar?

Amnya, sebaik sahaja
bayi dilahirkan
 sama ada secara normal atau caesarean, tubuh akan melalui pelbagai perubahan dari aspek fizikal dan emosi.

Pelbagai perubahan akan dilalui dalam 6 minggu pertama tempoh selepas bersalin ini. Tempoh ini biasanya akan menjadi lebih lama bagi mereka yang bersalin anak kembar.

Jom ketahui lebih lanjut mengenai proses penjagaan selepas bersalin ini.

Untuk mendapatkan lebih banyak info tentang Kehamilan, sila dapatkannya
di sini.

Petua penjagaan ibu bersalin caesar

1. Mengendalikan kesakitan

Ikut cadangan doktor dalam pengambilan
ubat tahan sakit

Simpan rekod pengambilan ubat dan jenisnya

Gunakan pek ais untuk kesakitan bahagian pembedahan – selama 20-30 minit untuk 1 sesi

Gunakan tuala suam untuk atasi kekejangan

2. Menjaga luka dalam penjagaan ibu bersalin caesar

Jangan membalut luka dan biarkan luka mendapat pengudaraan melainkan atas arahan doktor

Pastikan luka bersih dan kering, terutamanya selepas mencucinya semasa mandi

Sesetengah
luka pembedahan
 dilitupi kulit perut dan lemak. Jika ini keadaan anda, berbaring secara menelentang dan angkat lipatan kulit untuk memastikan pengudaraan pada luka

Sentiasa periksa luka pembedahan atau meminta bantuan keluarga untuk memeriksanya jika terdapat pendarahan, peningkatan lebam atau kemerahan

Anda mungkin dibenarkan pulang dengan
staple
 pada luka pembedahan. Jika ini situasi anda, jangan cuba mencabutnya

3. Pendarahan faraj

Dalam penjagaan ibu bersalin caesar, pendarahan faraj tetap akan berlaku untuk tempoh seminggu

2-4 hari selepas bersalin, pendarahan menjadi lebih ringan, berair dan berwarna merah jambu

Dalam 10 hari selepas bersalin, pendarahan lebih kepada berair dengan sedikit berwarna merah jambu

Hanya
guna tuala wanita
 dan elakkan penggunaan tampon

4. Penjagaan ibu bersalin caesar #Merawat perineum

Sesetengah prosedur C-Sec dilakukan secara berjadual. Namun ada wanita yang mungkin melalui prosedur
kelahiran faraj selama berjam-jam
, bahkan berdepan dengan
proses meneran
 sebelum czer.

Sekiranya itu situasinya, terdapat 2 bahagian yang menyakitkan perlu dirawat – potongan
pada perineum
 dan perut.

Ada wanita yang mungkin
mengalami koyakan faraj
 dan/atau jahitan sebagai tambahan kepada luka pembedahan C-Sec.

Gunakan pelembut najis/julap. Meneran boleh menyebabkan rasa sakit pada perut dan trauma perineum

Tukar pad setiap 1-2 jam

Gunakan pek ais selama 20-30 minit untuk memberikan kelegaan jika mengalami kesakitan perineum

Jika mengalami jahitan, ia mungkin gugur sendiri. Jangan terkejut jika terlihat benang hitam halus pada tuala wanita atau
seluar dalam

Sentiasa lap alat sulit daripada bahagian faraj ke dubur untuk mengelakkan jangkitan

Mandian sitz selama 20-30 minit mungkin dalam membantu mempercepatkan penyembuhan dan melegakan kesakitan

5. Senaman

Selepas 6 minggu, anda boleh tingkatkan intensiti senaman secara perlahan-lahan

Pada 6-8 minggu, anda mungkin boleh meneruskan aktiviti biasa seperti sebelum czer

Segera berhenti jika mengalami kesakitan atau pendarahan semasa bersenam

Baca juga:

6. Pemakanan

Ambil hidangan kecil yang sihat dengan kerap

Amalkan
makanan tinggi serat
 untuk memudahkan pergerakan usus

Elakkan makanan yang boleh mengakibatkan perut berangin

Banyakkan minum air

7. Kesejahteraan emosi & mental penting dalam penjagaan ibu bersalin caesar

Emosi naik turun adalah perkara biasa dan tidak teratur semasa tempoh pemulihan selepas bersalin

Kemurungan selepas bersalin
 dan
baby blues
 cenderung untuk terjadi

Wanita yang menjalani czer kecemasan mungkin akan
lebih sensitif emosinya
 kerana rasa bersalah tidak dapat beranak secara normal

Jaga diri, dengarkan muzik, luangkan masa berjalan-jalan di luar seketika

8. Perkara yang perlu dilakukan & elakkan selepas C-Sec

Jangan bersetubuh atau memasukkan sesuatu ke dalam faraj, seperti tampon atau meruang sekurang-kurangnya 6 minggu selepas bersalin

Semak suhu jika badan menggigil atau berasa ingin demam

Jangan berendam dalam tab mandian kerana ia meningkatkan risiko jangkitan

Jangan malu untuk meminta bantuan dan pertolongan daripada pasangan atau ahli keluarga lain jika memerlukan

Tidur siang semasa bayi sedang tidur
 atau sekurang-kurangnya berehat

Jangan melakukan sesuatu aktiviti untuk tempoh yang terlalu panjang. Diri anda memerlukan banyak tenaga untuk sembuh

Pastikan anda mengambil pelembut najis (julap) dan makan ubat tahan sakit yang ditetapkan

Pemeriksaan doktor untuk ibu bersalin caesar

Sekiranya keadaan seperti berikut terjadi, anda disarankan untuk berjumpa dengan doktor segera bagi melakukan pemeriksaan.

Jika anda mengalami peningkatan pendarahan faraj atau gumpalan darah

Jika
menyedari bau busuk atau lelehan berwarna daripada faraj
, ia mungkin berlaku jangkitan

Seandainya berlaku pendarahan atau bau busuk daripada luka pembedahan mahupun jika luka terbuka kembali

Sekiranya dalam proses penjagaan ibu bersalin c-zer ini, kesakitan tidak dapat dikurangkan dengan ubat atau anda mengalami demam

Jika berasa tertekan, terfikir untuk mencederakan diri atau bayi

Semestinya anda lebih mengenali diri berbanding individu di sekeliling dan seandainya berasa ada yang tidak kena sama ada secara fizikal atau emosi pada diri, lakukan pemeriksaan doktor untuk mendapatkan lebih kepastian.


Kenali Apa Itu Vaksin

Vaksin
 bukan lagi sesuatu yang asing di Malaysia. Anda mungkin jarang mendengar tentang difteria, batuk kokol dan rubella pada hari ini. Jika pernah dengar pun, tidak ramai yang mempunyai ahli keluarga atau kenalan yang mengalami penyakit-penyakit ini.

Pada masa dahulu, penyakit-penyakit ini telah menjejaskan ramai orang di seluruh dunia. Dengan penemuan dan pemberian vaksin, bilangan kes ini sangat sedikit sehingga hampir tiada.

Bagaimana vaksin berfungsi?

Badan manusia mempunyai sistem ketahanan atau imun yang membantu melawan jangkitan. Namun, tidak semua jangkitan mampu dilawan oleh badan. Apa yang vaksin lakukan adalah ia membantu menyediakan sistem imun untuk melawan jangkitan tertentu.

Apabila seseorang diberikan vaksin, badannya akan terdedah kepada mikroorganisme yang menyebabkan jangkitan tertentu. Namun, mikroorganisme tersebut adalah dalam bentuk yang tidak berbahaya. Pendedahan ini merangsang sistem imun. Apabila mikroorganisme yang sama masuk ke dalam badan, sistem imun sudah bersedia untuk melawannya dengan lebih efisyen kerana sudah ada “pengalaman” dalam menghadapinya.

Apakah kandungan vaksin?

Vaksin bertujuan melawan jangkitan daripada mikroorganisme tertentu. Ia diberikan dalam bentuk sama ada sebahagian daripada mikroorganisme terbabit atau keseluruhannya yang telah dibunuh atau dilemahkan supaya ia tidak menyebabkan penerima vaksin jatuh sakit.

Kadangkala, ia menyebabkan demam kerana tindak balas badan terhadap kandungannya. Namun, ia adalah selamat untuk semua orang dan halal. Hanya segelintir kecil sahaja yang mempunyai alahan terhadap kandungan tertentu di dalamnya sehingga menyebabkan reaksi yang serius.

Apakah tujuan vaksin?

Tujuan utamanya adalah untuk mengelakkan seseorang daripada menghidap penyakit tertentu. Sebelum adanya vaksin, satu-satunya cara untuk mendapat imuniti terhadap sesuatu penyakit adalah dengan mengalami penyakit tersebut termasuk komplikasi-komplikasi atau kematian yang mungkin berlaku. Selepas sembuh, barulah seseorang menjadi imun.

Vaksin membantu seseorang menjadi imun terhadap penyakit tertentu tanpa perlu mengalami penyakit tersebut. Imuniti jenis ini dinamakan sebagai
artificially acquired immunity
berbanding
naturally acquired immunity
yang diperolehi melalui jangkitan biasa.

Sesetengah penyakit yang divaksin boleh membawa maut dan semuanya adalah penyakit berjangkit. Jadi, ia bukan sahaja boleh menyelamatkan nyawa penerima vaksin, malah juga orang di sekelilingnya.

Semakin ramai orang yang mengambil vaksin, semakin tinggi peluang untuk sesuatu penyakit itu pupus. Antara contoh penyakit yang telah pupus di beberapa negara disebabkan vaksin adalah penyakit polio.

Apakah penyakit yang dicegah oleh vaksin?

Banyak penyakit berjangkit yang boleh dicegah oleh vaksin. Di Malaysia, sebahagian vaksin diberikan secara percuma sebagai sebahagian daripada Program Imunisasi Kebangsaan (NIP).

Penyakit yang termasuk dalam Program Imunisasi Kebangsaan ialah:

Tuberkulosis (vaksin BCG).

Hepatitis B.

Difteria.

Tetanus.

Batuk kokol (pertussis).

Hemophilus influenza B.

Polio.

Demam campak (measles).

Beguk (mumps).

Rubella.

Human papilloma virus (HPV)

Japanese encephalitis (JE).

Beberapa penyakit lain yang tidak termasuk dalam NIP tetapi mempunyai vaksin di Malaysia ialah:

Cacar air (varicella zoster).

Pneumococcal.

Meningococcal.

Taun (cholera).

Demam kepiatu (thyphoid).

Hepatitis A.

Infulenza.

Jadual Program Imunisasi Kebangsaan di Malaysia

Jadual Program Imunisasi Kebangsaan (NIP)

Sila pastikan anak-anak anda mendapatkan semua vaksin wajib seperti yang dijadualkan oleh pihak Kementerian Kesihatan Malaysia. Anda tidak perlu berasa risau tentang kesan-kesan sampingan seperti yang ditularkan oleh sebahagian pihak.

Dapatkan nasihat dan maklumat lanjut daripada doktor jika terdapat sebarang persoalan atau keraguan.


Andai Terjadi Situasi Patah Tulang Kaki, Apa Yang Anda MESTI Tahu & Buat Segera?

Apabila patah tulang kaki, sudah tentu ia akan menjejaskan kehidupan seharian kita semua. Jadi, apa yang anda perlu tahu dan buat jika ia berlaku? Jom baca artikel ini untuk tahu lebih lanjut tentangnya!

Untuk mendapatkan lebih banyak informasi tentang Tulang/Otot, anda boleh klik
di sini
.

Definisi

Apa itu patah tulang kaki?

Anda mungkin mengalami patah
 (juga dipanggil (fraktur) kaki selepas terlibat dalam kemalangan atau terjatuh.

Kecederaan biasa ini memerlukan perhatian perubatan segera dan boleh menjadi serius.

Keparahan patah kaki boleh berbeza-beza, jadi adalah penting untuk berjumpa dengan doktor anda jika anda
merasakan kaki anda patah
. Doktor boleh memulakan pelan rawatan untuk membantu anda pulih.

Adakah ia masalah yang biasa berlaku?

Kepatahan tulang (juga dipanggil fraktur)
 di kaki sangat biasa berlaku. Malah, kira-kira 1 dari setiap 10 patah tulang kaki. Sila berbincang dengan doktor anda untuk mendapatkan maklumat lanjut.

Simptom

Apakah simptom patah tulang kaki?

Simptom-simptom kaki yang patah ialah:

Sakit

Lebam

Kenyerian

Bengkak

Kesukaran untuk berjalan atau
 meletakkan berat (beban) pada kaki

Kecacatan bentuk, seperti kepatahan yang menonjol keluar dari kulit atau kaki menghadap ke arah yang berbeza dari yang sepatutnya

Simptom patah tulang kaki boleh berbeza-beza,
tetapi sakit, lebam, dan bengkak
 adalah antara simptom yang sangat biasa berlaku.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang sebarang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Langkah yang terbaik adalah untuk membincangkan dengan doktor anda apa yang terbaik untuk keadaan anda.

Punca

Apa punca patah tulang kaki?

Tulang biasanya patah apabila sesuatu berlaku sesuatu untuk mencedera remukkan, membengkokkan, menggeliatkan atau meregangkan tulang.

Jari kaki sering kali patah
 / retak apabila anda dengan tidak sengaja menendang sesuatu yang keras

Tumit sering patah apabila anda jatuh dari tempat yang tinggi dan mendarat menggunakan kaki

Tulang-tulang lain di kaki kadang-kadang mengalami kepatahan ketika pergelangan kaki anda tergeliat atau terseliuh

Kebanyakan tulang patah
secara tiba-tiba kerana kemalangan
.
Kadang-kadang, retak kecil boleh terbentuk dalam tulang dalam tempoh yang lebih lama disebabkan tekanan berulang pada tulang.

Ini dipanggil fraktur stres (tekanan). Fraktur ini biasanya berlaku di kalangan tentera yang mengembara dengan berpakaian uniform lengkap atau atlet,
 seperti penari, pelari, dan gimnas
.

Patah tulang lebih biasa
 berlaku kepada kanak-kanak
 daripada orang dewasa.

Tulang orang dewasa lebih kuat daripada ligamen (yang
menghubungkan tulang ke tulang lain
) dan tendon (yang menghubungkan tulang ke otot). Tetapi bagi kanak-kanak, ligamen dan tendon secara relatif lebih kuat daripada tulang atau tulang rawan. Akibatnya, kecederaan yang hanya menyebabkan seliuh pada orang dewasa boleh menyebabkan tulang patah pada kanak-kanak. Bagaimanapun, kaki depan kanak-kanak biasanya fleksibel dan sangat berdaya tahan terhadap sebarang kecederaan

Apabila patah metatarsal atau falanks berlaku, ianya mungkin sukar untuk dikenal pasti, kerana
kebanyakan bahagian tulang kanak-kanak
 yang sedang mengalami tunbesaran tidak dapat dikesan dengan baik melalui sinar-X. Atas sebab ini, kadang-kadang sangat membantu jika sinar-X satu lagi kaki kanak-kanak yang tidak cedera diambil sebagai perbandingan

Faktor risiko

Apa faktor risiko masalah ini terjadi?

Sila berbincang dengan doktor anda untuk mendapatkan maklumat lanjut.

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah patah tulang kaki didiagnosis?

Doktor akan
bertanyakan anda tentang kecederaan
 dan memeriksa anda. Sinar-X sering membantu dalam mendiagnosis kepatahan di kaki, tetapi kadang-kadang sinar-X tidak diperlukan.

Jari kaki biasanya dirawat dengan cara yang sama walaupun ada
jari kaki yang patah atau hanya lebam
. Oleh yang demikian, sinar-X seringkali hanya menjadi pilihan untuk kecederaan ini.

Kadang-kadang pemeriksaan doktor sahaja sudah memadai untuk memastikan sesetengah tulang di jari kaki tengah tidak mengalami kepatahan.

Doktor boleh menggunakan “peraturan pergelangan kaki Ottawa” untuk menentukan sama ada sinar-X diperlukan.

Sinar-X hanya diperlukan jika terdapat
kesakitan di zon “kaki tengah”
 maleolar DAN mana-mana satu daripada simptom yang berikut:

Sakit apabila doktor menolak tapak tulang metatarsus kelima

Sakit apabila doktor menolak ke atas tulang navikular

Ketidakupayaan untuk mengambil empat langkah, sejurus selepas kecederaan dan semasa pemeriksaan

Cara lain untuk mengambil gambar tulang kaki (seperti imbasan tulang, CT, MRI, atau ultra-bunyi) boleh dilakukan untuk mengenal pasti
kecederaan yang luar biasa atau tersembunyi
, tetapi ianya jarang diperlukan. Ujian-ujian ini umumnya tidak dilakukan semasa di jabatan kecemasan dan biasanya diarahkan hanya selepas berunding dengan pakar bedah ortopedik atau kaki

Bagaimanakah patah tulang patah dirawat?

Jenis
rawatan patah tulang kaki
 yang anda terima adalah berdasarkan
 keparahan dan lokasi patah tulang
. Anda mungkin memerlukan rehat dan ubat untuk melegakan kesakitan.

Adalah biasa untuk menggunakan kas, pendakap, atau but untuk patah kaki. Dalam kes yang lebih teruk, pembedahan mungkin diperlukan. Ketahui bagaimana untuk
memohon pertolongan cemas segera
 untuk tulang patah.

Rawatan biasa untuk patah kaki termasuk:

Ubat tanpa preskripsi untuk melegakan kesakitan

Berehat

Menggunakan kas, splin, pendakap, but atau kasut khas

Mengurangkan berat/beban dari kaki yang patah

Menggunakan tongkat ketiak atau kerusi roda

Manipulasi tulang untuk mengembalikan tulang ke tempat asalnya

Pembedahan untuk memasukkan
 pin, skru, rod, atau plat


Tahu Tak, Bukan Semua Suplemen Anak Boleh Makan? Ada Yang Bahaya Buat Teruna & Dara

Pengambilan suplemen vitamin atau turut dikenali sebagai makanan tambahan sudah lama
menjadi trend dalam kalangan masyarakat
 di seluruh dunia.

Suplemen selalunya diambil untuk menambah nutrisi serta zat yang diperlukan terutamanya bagi individu yang kekurangan nutrien dan mereka yang tidak mengambil makanan seimbang.

Ubat-ubatan suplemen merupakan produk yang terdiri daripada asid amino, garam galian, vitamin, herba dan banyak lagi.

Makanan tambahan sering diambil dalam kalangan orang dewasa, seiring dengan keperluan nutrisi kesihatan mengikut usia.

Namun, bagaimana pula dengan vitamin untuk anak remaja ataupun kanak-kanak?

Adakah mereka juga memerlukan bantuan nutrisi daripada pemakanan tambahan?

Pengambilan vitamin untuk anak remaja

Jika anda mempunyai anak teruna atau dara, anda harus sedar bahawa kebanyakan
produk kesihatan
 seperti pemakanan tambahan mahupun ubat-ubatan berasaskan herba, tidak terbukti keselamatan dan keberkesanannya.

Ini kerana faktor metabolisme, sistem imun, pencernaan dan sistem saraf pusat mereka masih belum mencapai peringkat yang matang.

Oleh itu, kesan-kesan sampingan terhadap mereka menjadi berbeza jika hendak dibandingkan dengan orang dewasa.

Apakah vitamin atau suplemen yang bahaya bagi remaja?

Probiotik

Ia sering ditemui dalam yogurt atau makanan tambahan. Probiotik mengandungi bakteria ataupun yis berpotensi yang bermanfaat.

Probiotik berfungsi bagi memulihkan keseimbangan semula jadi bakteria di dalam usus.

Ia telah dikaji bagi fungsi keadaan gastrousus dalam kalangan kanak-kanak dan kajian mendapati pengambilan probiotik untuk mereka adalah selamat.

Namun, terdapat bukti yang melaporkan bahawa probiotik tidak boleh diberikan kepada individu yang mempunyai penyakit kronik, ini termasuk juga dalam kalangan anak remaja.

Saintis juga menekankan hasil kajian keselamatan bagi pengambilan probiotik oleh kanak-kanak dalam jangka masa panjang masih belum menemui jawapan.

Makanan tambahan dan ubat-ubatan herba

Bagi suplemen dan produk-produk yang berasaskan herba, ia boleh mewujudkan tindak balas apabila digabungkan dengan pengambilan ubat-ubatan yang lain.

Gabungan suplemen bersama ubat lain yang diambil oleh anak anda boleh mengandungi kesan sampingan yang bahaya kepada mereka.

Antara senario yang sering terjadi ialah
campuran di antara vitamin C
 dan asetaminofen.

Gabungan ini akan membuatkan badan memproses asetaminofen dengan perlahan.

Melatonin

Melatonin merupakan hormon yang digunakan bagi membantu untuk tidur.

Produk-produk suplemen yang mengandungi melatonin boleh mengubah tahap hormon yang lain jika diambil oleh kanak-kanak, jadi ini adalah vitamin untuk anak yang tidak sesuai diberikan.

Melatonin juga tidak boleh digunakan oleh kanak-kanak yang ada kondisi perubatan tertentu seperti:

Diabetes

Penyakit hati dan buah pinggang

Gangguan hormon

Cerebral palsy

Migrain

Depresi

Tekanan darah tinggi

Masalah sawan

Suplemen Omega-3

Asid lemak omega-3
seringkali dijumpai dalam makanan seperti ikan dan biji rami. Ia juga boleh didapati dalam makanan tambahan seperti
fish oil.

Tiga asid lemak utama omega-3 ialah asid alfa-linolenik (ALA), asid
docosahexaenoic
(DHA) dan asid eicosapentaenoik (EPA).

Makanan tambahan yang mengandungi omega-3 mampu menyebabkan masalah perut yang kecil seperti ketidakhadaman, sendawa dan cirit-birit.

Suplemen untuk turun berat badan

Suplemen
kurus
yang dipasarkan seperti hoodia dan acai sebenar tidak membantu untuk mengurangkan berat badan pada jangka masa lama dan ia juga mengandungi kesan sampingan.

Sesetengah makanan tambahan ini mengandungi bahan berkafein sepert guarana dan boleh menyebabkan perubahan berbahaya terhadap irama jantung.

Ibu bapa harus tahu bahawa suplemen kurus mengandungi banyak bahan-bahan yang tidak diuji.

Kajian keberkesanan juga tidak dijalankan ke atas kanak-kanak atau remaja.

FDA turut mendapati bahawa makanan tambahan sebegini mungkin dicemari dengan ubat preskripsi berbahaya.

Jadi, apakah vitamin untuk anak yang sesuai?

Majoriti ibu bapa tidak sedar terhadap kesan sampingan pengambilan ubat sumplemen yang diberikan kepada anak-anak.

Dos suplemen yang tinggi iaitu melebihi RDA harus dianggap seperti ubat dan bukan sekadar suplemen. Ia juga memerlukan pengawasan daripada golongan profesional.

Penting bagi ibu bapa untuk mengambil cakna dalam hal keselamatan dan keberkesanan penggunaan makanan tambahan terutamanya apabila anda bercadang untuk memberikannya kepada anak-anak.

Pastikan anda melakukan kajian terlebih dahulu dan tekankan
kepentingan pengambilan makanan tambahan
 yang selamat kepada anak-anak anda.

Apa yang penting, selalu dapatkan khidmat nasihat doktor atau golongan profesional sekiranya anda bercadang untuk menambahkan ubat-ubatan suplemen dalam diet harian anda dan keluarga.


Anak Tidak Suka Sayur? Cuba Tips Ini

Mendidik anak makan sayur adalah cabaran yang sering dialami oleh ramai ibu bapa. Meskipun anda selalu hidangkan sayur dalam hidangan keluarga anda, namun bukan semua anak anda menggemari sayuran; terutamanya sayuran hijau. Sayur-sayuran adalah jenis makanan yang perlu ada dalam diet setiap orang, jadi penting untuk anda mengajar anak makan sayur, (dan juga menyukainya). Bagaimana? Teruskan membaca!

Apa ada dalam sayur?

Sayur-sayuran memberikan anak anda tenaga, vitamin, antioksidan, serat dan juga air. Makan sayur-sayuran dapat membantu melindungi badan kanak-kanak daripada semua jenis penyakit. Panduan Pemakanan Australia menyarankan kanak-kanak di bawah umur lapan tahun mengambil sayur 2-4½ hidangan setiap hari. Jadi, bagi membantu anda mengamalkan tabiat pemakanan  yang sihat, anda perlulah mengajarnya untuk mula makan sayur sejak kecil lagi.

Bila anak perlu mula makan sayur?

Menurut kajian yang dijalankan di luar negara, anak kecil perlu diajar mula makan sayur sebelum usia mereka mencecah satu tahun. Pengenalan lebih awal digalakkan kerana kanak-kanak selepas usia 12 bulan akan mula pandai menolak dan memilih makanan. Jadi, latihlah anak anda untuk makan sayur seusai dia sudah boleh makan makanan separa pejal lagi. Bayi dan kanak-kanak yang diperkenalkan dengan sayur lebih awal akan mudah menyukainya kerana deria rasa mereka sudah terbiasa dengan rasa sayur dalam makanan. Pelbagaikan sayuran dalam menu puri anak anda dengan menawarkannya sayuran seperti keledek, bayam, lobak merah, brokoli dan ubi kentang.

Tips Didik Anak Gemar Makan Sayur

Berikut merupakan beberapa tips yang boleh dilakukan bagi menggalakkan kanak-kanak menggemari sayur-sayuran:

Tunjukkan contoh yang baik

Jika anda sendiri tidak gemar makan sayur, bagaimana ingin melatih anak menyukai sayur? Oleh itu, tunjukkan bahawa anda juga menggemari sayur dan menjadikan ia sebagai amalan. Sentiasa hidangkan sayur-sayuran sebagai menu harian keluarga anda.

Masak bersama anak

Ini salah satu teknik berkesan dalam mengajar anak menggemari makanan. Kanak-kanak gemarkan aktiviti yang dapat mengotorkan tangan mereka. Jadi, memasak adalah salah satu daripada cara untuk mereka bereksperimentasi. Ajak anak anda turun ke dapur dan menyertai anda untuk menyediakan menu sekeluarga. Sambil memasak, anda boleh perkenalkan nama sayur-sayuran dan kebaikannya untuk tumbesaran anak anda.

Jadilah ibu bapa yang kreatif

Kanak-kanak gemar bermain dengan warna. Jadi, praktikkannya dalam menyediakan hidangan untuk si manja. Pelbagaikan warna dalam makanan si manja anda supaya dapat menarik minat kanak-kanak untuk makan. Selain itu, anda juga boleh membentuk sayur-sayuran dengan rupa yang menarik seperti menyediakan lobak merah dengan bentuk bintang ataupun lada benggala sebagai mulut kartun.

Sorokkan khasiat sayur-sayuran dalam diet anak anda

Kanak-kanak tentunya menggemari snek. Apa kata, anda sediakan snek seperti sandwic, donut atau roti dengan tambahan kandungan sayur-sayuran. Sedikit-sebanyak anak anda akan terbiasa dengan rasa sayur-sayuran yang terselit dalam snek kegemaran mereka.

Jangan memaksa atau guna kekerasan

Meskipun makan sayur-sayuran amat penting untuk tumbesaran anak anda, namun jangan sekali-kali memaksa anak anda dengan menggunakan cara kekerasan. Cara tersebut hanya akan membuatkan si manja lebih ‘benci’ dengan sayur-sayuran. Selain itu, berikan motivasi kepada anak anda dan tunjukkan ‘keghairahan’ memakan sayur-sayuran. Kanak-kanak gemar mengikut apa yang orang tuanya lakukan.

Melalui buku cerita

Ada pelbagai buku yang berkisarkan sayur-sayuran boleh diberikan kepada anak-anak. Contohnya, anda boleh membacakan buku cerita mengenai akibat kanak-kanak yang tidak makan sayur. Selain itu, anda juga boleh membeli buku jenis sayur-sayuran supaya anak anda akan mengenali sayur yang dimakan. Ajar anak anda juga tentang setiap khasiat sayur yang dimakan, seperti “Adik nak kulit licin tak? Tomato boleh buat kulit adik licin dan lembut”

Jangan mengalah

Salah satu sebab anak-anak tidak makan sayur-sayuran adalah kerana ibu bapa sudah ‘jemu’ memujuk anak untuk makan sayur. Percayalah, selera kanak-kanak akan berubah-ubah seiring dengan peningkatan usia mereka. Ada juga kanak-kanak yang mula makan sayur-sayuran kerana terikut-ikut dengan rakan-rakan sebayanya yang menyukai sayur. Jadi, jangan berhenti memujuk anak untuk makan sayur.


WOW, Lelaki Boleh Ada Zakar Berurat? Adakah Boleh Memberi Kesan Pada Ejakulasi?

Memiliki zakar berurat mungkin salah satu lambang lelaki perkasa apabila bersama pasangan. Namun, adakah urat zakar yang timbul ini sesuatu yang normal dan adakah ia memberi kesan kepada ejakulasi lelaki?

Kita lihat jawapannya di bawah ini.

Untuk mendapatkan lebih banyak info tentang Kesihatan Lelaki, sila dapatkannya
di sini.

Kenapa ada lelaki memiliki urat zakar yang timbul?

Anda mungkin tidak pernah melihat kemaluan lelaki lain untuk mengetahui sama ada seseorang itu mempunyai zakar berurat atau tidak.

Namun, ramai daripada kita pasti mengetahui bahawa sebahagian lelaki sememangnya mempunyai zakar berurat.

Namun, apakah yang menyebabkan urat zakar ini timbul? Sebenarnya, ia boleh berlaku disebabkan beberapa punca atau faktor.

Antara perkara yang boleh menyebabkan urat zakar timbul ialah:

Ketebalan kulit zakar

Saiz urat atau salur darah tersebut

Tahap aktiviti seksual yang baru sahaja anda lakukan

Kecederaan yang dialami

Apabila seseorang lelaki mengalami ereksi
, darah akan dipam daripada jantung melalui salur darah ke tiga bahagian tisu berspan pada zakar.

Darah yang dipam akan berada di tisu berspan ini buat sementara waktu sehingga anda tidak mengalami ereksi.

Darah ini kemudiannya akan keluar melalui urat yang terdapat pada permukaan kulit zakar.

Peningkatan aliran darah pada urat zakar ini menyebabkan urat kelihatan lebih besar daripada biasa.

Ini yang kita lihat sebagai zakar berurat.

Adakah urat zakar yang timbul ini sesuatu yang normal?

Jika anda memiliki zakar berurat, jangan risau kerana ia adalah sesuatu yang normal.

Selepas darah dipam ke zakar semasa ereksi, darah ini akan kembali semula ke jantung melalui urat zakar tersebut.
Jadi, peranan urat ini adalah penting.

Semua lelaki mempunyai urat zakar ini, cuma ia mungkin berbeza bagi setiap individu.

Ada yang mempunyai saiz urat yang lebih besar dan ada juga yang mempunyai saiz urat yang lebih kecil.

Saiz urat ini juga boleh berubah dari semasa ke semasa.

Ia boleh berubah selepas anda melakukan hubungan intim, melakukan pembedahan salur darah atau selepas mengalami kecederaan.

Adakah zakar yang berurat ini memberikan kesan terhadap ejakulasi lelaki?

Saiz urat zakar yang kecil atau besar tidak langsung mempengaruhi tahap ejakulasi atau ereksi lelaki.

Dengan kata lain, jika anda mempunyai urat zakar yang besar sekalipun, ia tidak memberi kesan terhadap kemampuan anda untuk mendapat atau mengekalkan ereksi.

Saiz urat juga tidak mempengaruhi tahap kekuatan ejakulasi
 dan jumlah air mani yang keluar.

Hanya perkara-perkara yang boleh menghalang aliran darah sahaja
 yang mungkin memberikan kesan terhadap ereksi anda
. Antaranya adalah seperti kejadian darah beku.

Namun, apakah maksudnya jika zakar berurat lebih besar daripada biasa?

Terdapat empat kemungkinan yang mungkin menyebabkan zakar berurat lebih besar daripada biasa. Keadaan-keadaan tersebut adalah seperti berikut:

#1. Varikokel

Varikokel adalah keadaan pembesaran urat di dalam skrotum yang mengandungi testis anda. Keadaan varikokel ini adalah sama dengan vena varikos yang mungkin anda lihat di kaki anda.

Varikokel dapat mempengaruhi aliran darah keluar daripada zakar anda dan menyebabkan pengeluaran sperma menjadi rendah selain penurunan kualiti sperma.

Ini kemudiannya boleh menyebabkan kemandulan.
Namun, tidak semua keadaan varikokel boleh mempengaruhi pengeluaran sperma.

Varikokel juga boleh menyebabkan testis gagal berkembang secara normal atau menjadi menyusut.

#2. Darah beku

Gumpalan darah (trombosis)
 boleh terjadi dalam urat anda apabila sejumlah besar sel darah berkumpul di dalam saluran darah. Darah beku ini akan mengehadkan atau menyekat aliran darah.

Gumpalan darah beku boleh menyebabkan kesakitan di sepanjang urat zakar yang membesar.
Anda mungkin akan berasa lebih sakit ketika sedang mengalami ereksi.

Urat yang terjejas dengan darah beku mungkin terasa tegang atau lembut apabila disentuh walaupun zakar anda lembik.

#3. Aktiviti seksual yang baru sahaja dilakukan

Anda juga boleh mendapat zakar berurat selepas melakukan hubungan seksual bersama pasangan.

Ini kerana, pada waktu ini, darah pada zakar anda sedang melalui urat zakar untuk pergi ke jantung selepas berlakunya ereksi.

Jadi, ia adalah sesuatu yang normal jika ia berlaku selepas anda bersama pasangan.

#4. Pembedahan tertentu

Beberapa jenis pembedahan juga boleh menjejaskan aliran darah ke atau daripada zakar anda.

Antara jenis pembedahan tersebut adalah seperti pembedahan salur darah pada zakar, kawasan kemaluan atau bahagian kaki anda.

Kesimpulan

Biasanya, keadaan zakar berurat ini bukanlah satu perkara yang serius dan tidak membahayakan nyawa. Ia adalah sesuatu yang normal bergantung kepada penyebabnya.

Namun, jika anda berasa risau mengenainya, berjumpalah dengan doktor untuk mendapatkan kepastian.


Nak Tahu Obes@Tidak, Boleh Guna Kaedah Ukuran Pinggang Pinggul! Klik Sini Untuk Tahu Cara Kiranya

Tahukah anda, selain daripada ukuran BMI, seseorang individu juga boleh menilai tahap obesitinya dengan menggunakan kaedah nisbah pinggang pinggul. Nisbah pinggang pinggul ini menggunakan ukuran pinggang dan juga pinggul sebagai penentuan obesiti.

Bagaimanakah cara untuk mengukurnya? Semak apa yang kami sediakan di bawah ini.

Apa yang dimaksudkan dengan ukuran pinggang pinggul?

Nisbah pinggang pinggul atau
waist-to-hip ratio
 (WHR) merupakan salah satu kaedah yang digunakan untuk menentukan
 sama ada seseorang itu mengalami obesiti atau tidak.

Dalam nisbah ini, ia akan mengambil saiz ukuran pinggang dan membandingkannya dengan saiz ukuran pinggul anda.

Berbeza dengan kaedah BMI yang mengira nisbah antara tinggi dan berat tubuh
, WHR mengira nisbah antara ukur lilit pinggang dan ukur lilit pinggul.

Ia akan mengukur berapakah jumlah lemak yang tersimpan di sekitar pinggang, pinggul dan juga punggung.

Kaedah ukuran pinggang ini merupakan salah satu cara yang
digunakan oleh doktor untuk menentukan risiko anda mendapat penyakit kardiovaskular
 seperti
penyakit jantung.

Pengiraan nisbah pinggang pinggul ini sangatlah mudah dan menjimatkan masa.

Selain itu, ia juga tidak memerlukan sebarang peralatan yang mahal dan boleh dilakukan di rumah sahaja.

Bagaimana untuk mengira ukuran pinggang pinggul (WHR) ini?

Sebelum anda mula mengira nisbah pinggang pinggul, anda dikehendaki menyediakan dua peralatan terlebih dahulu.

Pertama ialah pita pengukur fleksibel seperti yang digunakan oleh penjahit pakaian, dan yang kedua ialah kalkulator.

Apabila anda telah menyediakan kedua-dua alat ini, sila ikut langkah di bawah:

Ukur saiz pinggang anda terlebih dahulu.
 Untuk mengukurnya, lilit pita pengukur pada bahagian terbesar perut anda iaitu di sekitar pusat. Jangan lilit dengan ketat dan biarkan pita tersebut berada pada perut anda. Apabila ia telah diletakkan dengan betul, tarik nafas secara perlahan-lahan dan hembuskan nafas anda. Ambil ukuran perut anda sewaktu anda menghembuskan nafas. Ambil nilai ukuran pinggang dalam nilai inci.

Ukur saiz pinggul anda pula.
Untuk mendapatkan ukuran pinggul yang betul, anda perlu berdiri dengan tegak dan bukan dengan keadaan kaki yang terkangkang. Lilitkan pita pengukur pada bahagian pinggul dan punggung anda yang terbesar. Ambil nilai ukuran dalam nilai inci.

Buat pengiraan nisbah pinggang pinggul anda.
 Untuk mengukurnya, bahagikan nilai ukuran pinggang anda dengan nilai ukuran pinggul anda. Seterusnya anda akan mendapat nilai WHR anda.

Berapakah nisbah pinggang pinggul (WHR) yang normal?

Risiko kesihatan berada pada paras yang rendah sekiranya nisbah WHR ini terletak pada nilai 0.95 atau lebih rendah bagi lelaki, dan 0.80 atau lebih rendah bagi perempuan.

Risiko kesihatan dianggap pada paras yang sederhana sekiranya nilai WHR menunjukkan nilai 0.96 – 1.0 bagi lelaki, dan 0.81 – 0.85 bagi perempuan.

Risiko kesihatan dianggap berada pada paras yang tinggi sekiranya nilai WHR menunjukkan nilai 1.0 atau lebih tinggi bagi lelaki, dan 0.86 atau lebih tinggi bagi perempuan.

Berdasarkan penetapan yang telah ditetapkan oleh Pertubuhan Kesihatan Sedunia (WHO), nisbah WHR yang dikategorikan sebagai nisbah yang sihat ialah 0.9 atau kurang bagi lelaki, dan 0.85 atau kurang bagi perempuan.

Menurut WHO lagi, sekiranya anda memiliki nisbah ukuran pinggang pinggul lebih daripada 1.0,
maka anda amat berisiko tinggi untuk mendapat penyakit-penyakit yang berkaitan dengan obesiti.

Ini termasuklah diabetes
, penyakit jantung dan lain-lain lagi.

Kelebihan penggunaan nisbah ukuran pinggang pinggul (WHR)

Berbanding kaedah pengiraan BMI, pengiraan WHR boleh dikatakan lebih mudah dan pantas.

Selain itu, ia juga ialah satu kaedah pengiraan yang tidak mahal dan lebih tepat untuk mengukur jumlah lemak dalam tubuh anda.

Kajian juga ada menunjukkan bahawa, kaedah nisbah pinggang pinggul ini ternyata lebih tepat berbanding pengiraan BMI
dalam menentukan risiko seseorang untuk mendapat penyakit kardiovaskular
 dan kematian pramatang.

Kaedah ini juga dikatakan lebih bermanfaat bagi sesetengah kumpulan umur seperti warga emas.

WHR merupakan alat pengukur yang lebih baik bagi menentukan tahap obesiti dalam kalangan warga emas disebabkan komposisi tubuh mereka yang telah berubah.

Kekurangan penggunaan nisbah WHR

Salah satu kekurangan bagi pengiraan ini ialah, ia mudah terdedah kepada kesilapan pengiraan disebabkan anda perlu mengambil dua ukuran yang berbeza.

Ia juga mungkin agak sukar untuk memberikan ukuran yang tepat terutamanya bagi mereka yang tidak pernah melakukannya sebelum ini.

Selain itu, anda mungkin mendapat nilai bacaan WHR yang tinggi disebabkan pertambahan jisim otot di sekitar pinggul anda, bukannya disebabkan oleh jumlah lemak.

Bukan itu sahaja, sesetengah individu juga mungkin agak sukar untuk mendapatkan ukuran yang tepat dengan menggunakan kaedah ini.

Ini termasuklah mereka yang mempunyai ketinggian kurang daripada 152 sentimeter atau mempunyai nilai BMI sebanyak 35 atau lebih tinggi.

Perlu diingat, WHR juga tidak sesuai digunakan dalam kalangan kanak-kanak.


Manfaat Urutan Semasa Hamil, Melancarkan Peredaran Darah Dan Melegakan Lenguh Badan

Wanita hamil kerap mengadu sakit belakang kerana peningkatan tekanan pada spina atau tulang belakang. Teknik urutan yang lembut dapat membantu mengurangkan kesakitan dan ketidakselesaan disebabkan oleh otot-otot yang keletihan. Ia juga membantu meningkatkan peredaran, melegakan otot dan mengaktifkan hujung saraf pada kulit.

Meminta tolong daripada pasangan anda untuk mengurut leher, tangan dan kaki sebelum tidur juga adalah cara terbaik untuk mendapatkan ketenangan selain mengeratkan lagi hubungan antara pasangan.

Urutan semasa hamil

Gunakan minyak aromatik untuk urutan

Minyak aromatik sering digunakan sewaktu berurut kerana terkenal dengan khasiat penyembuhan. Ia juga bertujuan untuk memudahkan proses urutan dengan melicinkan permukaan tangan ke bahagian yang ingin diurut. Selain itu, aromanya memberikan ketenangan buat si ibu sepanjang sesi urutan berlangsung.

Walau bagaimanapun, adalah disarankan supaya  anda mendapatkan pandangan daripada pakar terapi aroma kerana ada haruman tertentu yang baik untuk ibu. Contohnya, minyak lavender dapat membantu
melegakan insomnia dan sakit kepala,
 dan meningkatkan peredaran.

Teknik mengurut

Wanita hamil boleh berurut di beberapa bahagian tubuh. Gunakan minyak urutan yang baik untuk pengalaman yang menyenangkan.

Dagu dan leher

Tingkatkan peredaran darah di bawah dagu anda dengan menggunakan pergerakan cepat tangan anda.

Secara lembut, lakukan pergerakan memicit di sepanjang tulang rahang dan sekitar leher bagi
 meningkatkan peredaran darah
di bahagian leher.

Urutan pranatal

Meskipun anda boleh meminta tolong pasangan untuk melakukan urutan, namun sudah pasti sesekali anda ingin merasai pengalaman urutan di spa. Jika ingin melakukannya, anda perlu mencari ahli terapi urutan yang berkelayakan dalam urutan pranatal.

Kajian menunjukkan bahawa terapi urutan yang dilakukan semasa hamil boleh mengurangkan kebimbangan, mengurangkan simptom kemurungan, melegakan kesakitan otot dan sendi, dan membantu meningkatkan tenaga untuk kelahiran.

Salah satu teknik yang digunakan dalam urutan pranatal adalah urutan Swedish.

Teknik urutan ini bertujuan untuk melegakan tekanan otot dan meningkatkan peredaran darah dan limfa melalui urutan lembut pada otot tubuh. Antara kebaikan urutan pranatal lain ialah:

Meningkatkan kesihatan kardiovaskular dan mengawal atur mood semasa hamil

Mengurangkan hormon norepinephrine dan kortisol (hormon yang berkaitan dengan stres)

Mengurangkan edema atau pembengkakan pada sendi semasa hamil

Mengurangkan sakit belakang, sakit sendi dan kaki

Meningkatkan peredaran

Mengurangkan tekanan otot dan
sakit kepala

Mengurangkan stres dan kebimbangan

Mendapatkan tidur yang lena

Bila saya boleh mendapatkan urutan pranatal?

Urutan pranatal boleh dilakukan pada sepanjang
tempoh kehamilan
, semasa trimester pertama, kedua ataupun ketiga.

 Walau bagaimanapun, banyak spa atau tempat urut menolak untuk melakukan urutan kepada wanita hamil yang masih dalam trimester pertama kerana risiko keguguran adalah tinggi sebelum usia kandungan 12 minggu.

Mendapatkan urutan semasa hamil adalah digalakkan bagi membolehkan ibu memanjakan diri dan badan.

Jika anda melakukannya di spa atau tempat urut, pastikan anda memaklumkan kepada ahli terapi urutan tentang kehamilan anda.

Hello Health Group tidak menyediakan nasihat perubatan, diagnosis, atau rawatan.


Ketahui Kepentingan Persahabatan dan Kecergasan dalam Kesihatan

Dalam usaha menjadi sihat, orang ramai dinasihatkan untuk mempunyai diet yang seimbang,
tidur yang cukup
, bersenam, dan mengikuti saranan, tetapi selain itu, kepentingan persahabatan dan kecergasan juga memainkan peranan penting dalam kesihatan.

Persahabatan dan kebahagiaan

Persahabatan telah lama menjadi faktor penting untuk kebahagiaan. Kini, bukan sahaja kebahagiaan dinilai melalui perhubungan sosial seseorang dengan rangkaian sosial yang rapat sememangnya mempunyai peluang yang lebih tinggi untuk hidup lebih lama.

Satu kajian baru-baru ini telah menunjukkan bahawa 20% daripada mereka yang
mempunyai lebih ramai rak
an dapat hidup lebih lama daripada mereka yang kurang rakan.

Satu lagi kajian mengatakan
wanita kanser payudara
 dengan sokongan sosial mempunyai tahap protein yang lebih rendah yang dikaitkan dengan kanser yang agresif.

Kajian-kajian lain menunjukkan bahawa orang yang mempunyai lebih ramai rakan mempunyai risiko penurunan
mati akibat serangan jantung
 dan lebih banyak ramai rakan yang anda ada, semakin rendah kemungkinan anda mendapat selsema.

Mengapa mempunyai lebih ramai rakan sebenarnya memanjangkan hidup anda?

Adalah mudah untuk memahami bahawa sifat manusia melibatkan sikap bersosial.

Ini adalah bagaimana sejak zaman purba apabila manusia hanya tahu komunikasi melalui sistem isyarat dan simbol, mempunyai keluarga, puak-puak, komuniti, masyarakat dan negara. Sama-sama membesar.
Kita tumbuh bersama.

Satu lagi perkara yang berkaitan dengan menjaga kesihatan adalah kerana badan anda memerlukan penjagaan yang betul seperti bersenam atau
diet yang sihat
, persahabatan mungkin meningkatkan kualiti apa yang anda lakukan untuk menjaga diri anda sihat.

Dengan kata lain, persahabatan adalah menggalakkan, terutamanya apabila anda mempunyai rakan dengan kepentingan bersama.

 Orang ramai cenderung melakukan lebih banyak amalan bermakna apabila mereka bahagia dan persahabatan yang hebat membuat kita bahagia.

Kepentingan persahabatan  dalam mengelak berlakunya tekanan

Secara umumnya, kita tahu bahawa rakan-rakan yang
tingkah laku buruk seperti merokok
, minum berlebihan dan gaya hidup yang berbahaya.

Apa yang kita mungkin rasa kabur ialah kadang-kadang kawan baik boleh memberi tekanan kepada anda juga. Apabila kita mendengar masalah seseorang,
kita sebenarnya mengambilnya sebagai masalah kita sendiri dari segi sosialnya kepada perasaan negatifnya.

 Ini memerlukan tenaga tambahan untuk menyelesaikannya. Kerja lebih masa, kita mungkin mendapati diri kita tidak tertekan kerana kerja-kerja kita sendiri tetapi dari mendengar kepada orang lain.

Walau bagaimanapun, orang biasanya bercakap tentang diri mereka lebih-lebih lagi terdapat peluang yang lebih rendah untuk itu.

Satu lagi perkara mengenai persahabatan adalah campuran perasaan, jenis yang sama dengan hubungan cinta-benci.

Berurusan dengan seseorang yang menjengkelkan tetapi penyayang pada perkara yang sama boleh meningkatkan tekanan darah lebih daripada berurusan dengan hanya seseorang yang kita suka.

Apa yang lebih penting ialah jika kita mengharapkan orang menjadi sahabat kita yang sering kita anggap mereka tidak akan melakukan apa-apa untuk menyakiti kita, apabila mereka melakukannya, secara tidak sengaja, kita berasa lebih menyakitkan lagi.

Walau bagaimanapun, kekurangan daripada mempunyai hubungan baik tidak menjaga kita daripada mendapatkannya.

Orang berkawan setiap hari, ia masih lebih baik daripada menghadapi kehidupan semata-mata. Tiada siapa yang harus bersendirian.

Walau bagaimanapun,
persahabatan memang memerlukan usaha
. Tidak melabur dalam hubungan hanya menjadikannya lebih sukar bagi orang lain untuk menjadi rakan anda.

Sekiranya anda fikir rakan-rakan anda tergelincir, cuba berlatih berfikir tentang orang-orang yang penting kepada anda setiap hari.

Sekurang-kurangnya anda telah berfikir tentang mereka, tentang bagaimana hari mereka, bukannya membiarkan satu hari berlalu tanpa pemikiran mereka.


Sedang Amalkan Diet Intermittent Fasting? Ini 4 Menu Harus Anda Pilih!

Di dalam laman carian Google, kata kunci menu
intermittent fasting
 Malaysia adalah agak tinggi. Ini mungkin
kerana ramai individu mahu tahu apakah diet IF yang sebenarnya
.

Dalam pada itu, ada juga mereka yang mungkin keliru akan kaedah pemakanan ini dengan puasa di bulan Ramadan kerana kedua-duanya akan melibatkan proses berpuasa.

Persoalannya, adakah wujud menu
intermittent fasting
 Malaysia atau diet IF? Jom teruskan baca artikel ini!

Apa itu diet IF dan menu
intermittent fasting
 Malaysia?

Untuk pengetahuan anda semua, IF atau diet puasa ini adalah sejenis metode yang mengawal atau mengatur pola makan individu dengan cara berpuasa selama beberapa waktu.

Sebagai contoh yang jelas, anda mungkin hanya boleh makan dari waktu pagi sehingga petang dan berpuasa dari waktu petang sehingga malam atau mungkin juga sebaliknya.

Berbeza dengan istilah diet yang biasa
 merujuk kepada aspek pengurangan atau pembatasan kadar makan, metode ini lebih cenderung kepada perubahan waktu makan individu.

Jika diet lain lebih menumpukan kepada apa dan berapa yang anda makan, diet jenis IF ini pula akan lebih menumpukan kepada bila anda makan. Jadi, ia adalah jenis diet yang unik.

Secara logik akal, mungkin benar bahawa
IF adalah lebih kurang sama sahaja dengan anda yang berpuasa di bulan Ramadan
 cuma ia adalah pilihan dan bukan tuntutan agama.

Apa manfaat diet IF?

Sama juga dengan jenis diet lain, metode ini bertujuan untuk mengekalkan atau mengurangkan berat badan individu agar tidak terjadi masalah berat badan terlebih atau obesiti.

Dalam pada itu, tubuh badan juga akan terima manfaat lain seperti mengawal tekanan darah, merangsang insulin, mengendali kolesterol serta
membakar lemak dengan lebih baik
.

Kesannya, maka tubuh badan akan lebih mudah dan cepat untuk melaksanakan proses-proses pembaikan serta peremajaan sehingga mampu buat anda lebih cergas, kuat dan sihat.

Selain berpuasa wajib di bulan Ramadan
, ada beberapa kaedah untuk menjalani diet ini iaitu:

Puasa malam hari

Puasa pada waktu yang terhad

Puasa sepanjang hari

Puasa selang sehari

Puasa dengan melangkau waktu makan

Puasa ikut-hari-anda

Puasa 5:2

Puasa 16/8

Tanpa mengira kaedah diet IF yang anda guna, manfaatnya tetap sama seperti mana di atas tadi.

Menu
intermittent fasting
 Malaysia yang ideal!

Seperti mana yang kami telah nyatakan di atas tadi juga, diet ini mungkin lebih mementingkan aspek waktu bila anda makan dan bukan apa atau berapa banyak yang anda makan.

Pun begitu, masih ada beberapa menu
intermittent fasting
 yang anda boleh amalkan:

Menu
intermittent fasting
 Malaysia #1. Air kosong

Perbezaan utama di antara puasa biasa di bulan Ramadan dengan diet IF adalah kita tidak boleh makan namun masih boleh minum pada waktu berpuasa terutamanya air kosong.

Ini kerana minum cukup air kosong sekurang-kurangnya 8 gelas sehari adalah kunci utama kerana tubuh badan perlukan cecair ketika sedang berpuasa.

Maka tidak hairan jika anda yang sedang menjalani
 intermittent fasting
perlu minum minimum 8 gelas ke maksimum 13 gelas air kosong sehari
 untuk elak daripada masalah dehidrasi
.

Anda perlu ambil #2. Teh hijau

Sebagai alternatif air kosong,
 anda juga mungkin boleh ambil teh hijau
 untuk menahan atau mengawal rasa lapar kerana ia amat tinggi dengan kandungan
epigallocatechin gallate.

Kandungan ini adalah sangat penting untuk meningkatkan penghasilan dan perembesan hormon
cholecystokinin
untuk menghantar isyarat kenyang daripada tubuh badan ke otak.

Bukan itu sahaja, teh hijau juga dipercayai mampu membantu dalam membakar lemak dengan lebih cepat dan kesannya ia boleh menurunkan berat badan dengan lebih cepat.

Menu
intermittent fasting
 Malaysia #3. Sumber protein

Di saat sedang berpuasa, adalah amat penting juga anda untuk masih
ambil nutrisi dengan cukup terutama protein
 kerana tanpanya tahap kesihatan tubuh badan anda akan menurun.

Ini kerana kekurangan protein akan menyebabkan kemerosotan otot yang mungkin membuat anda lebih kurus namun dengan cara tidak sihat. Jadi, sila ambil menu ini ketika tidak berpuasa.

Anda digalakkan untuk mengambil protein daripada sumber seperti daging merah, daging putih, tenusu, telur atau suplemen tambahan lain agar keperluan protein tubuh badan anda masih cukup.

Menu diet IF #4. Asid amino

Sama juga dengan protein, tubuh badan anda masih perlu untuk ambil asid amino daripada produk seperti daging, tenusu, telur dan lain-lain untuk sumber tenaga ketika berpuasa.

Selain untuk sumber tenaga, makanan-makanan yang tinggi dengan kandungan asid amino ini juga dapat
 mengawal nafsu makan lantas membuat anda rasa kenyang
 lebih lama.

Oleh itu, sila ambil menu yang tinggi dengan
branched-chain amino acids
 (BCAA) atau suplemen tambahan lain agar tubuh badan lebih cergas sepanjang tempoh puasa tersebut.


Bedsores (pressure ulcers)

Definisi

Apa itu Bedsores (pressure ulcers)?

Bedsores — juga dikenali sebagai tekanan ulser dan dekubitus ulser – merupakan  kecederaan kepada kulit dan tisu asas yang berpunca daripada tekanan yang berpanjangan pada kulit. Kebiasaannya Bedsores akan terjadi pada kulit yang menyaluti kawasan tulang seperti tumit, pergelangan kaki, pinggang dan tulang pinggul.

Orang yang paling berisiko untuk terkena penyakit Bedsores adalah mereka yang mempunyai masalah kesihatan yang membatasi keupayaan mereka untuk mengubah kedudukan atau mereka yang menghabiskan sebahagian besar masa mereka di atas katil atau kerusi.

Bedsores boleh terbentuk dengan pantas. Kebanyakan luka akan sembuh dengan rawatan, tetapi ada sebahagian luka yang tidak akan sembuh sepenuhnya. Anda boleh mengambil langkah – langkah untuk membantu mencegah Bedsores dan bantuan penyembuhan.

Apakah kebarangkalian Bedsores (pressure ulcers)?

Bedsores merupakan perkara biasa yang berlaku pada pesakit – pesakit di hospital, rumah penjagaan serta pesakit yang dirawat di rumah. Sila berbincang dengan doktor anda untuk mendapatkan maklumat lebih lanjut.

Simptom-simptom

Apakah simptom-simptom Bedsores (pressure ulcers)?

Simptom – simptom biasa Bedsores adalah:

Perubahan pelik pada warna kulit atau tekstur kulit.

Bengkak.

Kekeringan seperti pus.

Kawasan kulit yang terasa lebih sejuk atau panas apabila disentuh berbanding kawasan yang lain.

Kawasan yang sakit.

Bedsores terbahagi kepada beberapa peringkat berdasarkan kedalaman, keterukan dan ciri – ciri yang lain. Tahap kerosakan pada kulit dan tisu bermula dari kulit berwarna merah, kulit yang tidak pecah sehingga kecederaan yang dalam melibatkan otot dan tulang.

Mungkin terdapat beberapa simptom yang tidak disenaraikan seperti di atas. Jika anda mempunyai sebarang persoalan mengenai gejala ini, sila berjumpa dengan doktor anda.

Bila saya harus berjumpa doktor?

Jika anda mengalami tanda – tanda atau simptom – simptom seperti yang telah dinyatakan di atas atau mempunyai sebarang persoalan, sila berjumpa dengan doktor anda. Setiap badan manusia mempunyai tindak balas yang berbeza.  Berbincang dengan doktor anda merupakan tindakan yang terbaik bagi mengetahui apa yang terbaik untuk situasi anda.

Punca

Apakah punca Bedsores (pressure ulcers)?

Bedsores disebabkan oleh tekanan ke atas kulit yang akan menyekat pengaliran darah ke kulit. Faktor – faktor lain yang berkaitan dengan pergerakan yang terhad akan menyebabkan kulit terdedah kepada kerosakan dan menyumbang kepada pembentukan luka tekanan.

Tiga faktor penyumbang utama untuk Bedsores adalah:

Tekanan yang konsisten ke atas mana – mana bahagian tubuh badan yang akan mengurangkan pengaliran darah ke tisu. Pengaliran darah amat diperlukan bagi mengalirkan oksigen dan nutrisi – nutrisi yang lain ke tisu. Tanpa nutrisi – nutrisi yang diperlukan ini, kulit dan tisu – tisu berhampiran akan mengalami kerosakan dan boleh membawa kepada kematian. Bagi orang yang mempunyai pergerakan yang terhad, tekanan seperti ini cenderung berlaku di kawasan yang tidak dipenuhi dengan otot atau lemak yang terletak di atas tulang seperti tulang belakang, bilah bahu, pinggul, tumit dan siku.

Geseran berlaku apabila kulit bergesel dengan kain atau tilam. Perkara ini akan menyebabkan kulit yang rapuh akan lebih cenderung kepada kecederaan, terutama jika kulit lembab.

Kekoyakan berlaku apabila dua permukaan yang bersentuh bergerak dalam arah yang berbeza. Sebagai contoh, apabila tilam yang dibahagian kepala dinaikkan, anda akan meluncur ke bawah. Apabila pinggul bergerak ke bawah, kulit di atas tulang mungkin kekal di tempatnya – maka akan berlaku penarikan ke arah yang bertentangan.

Faktor-faktor Risiko

Apakah yang meningkatkan risiko saya kepada Bedsores (pressure ulcers)?

Terdapat banyak faktor risiko untuk bedsore seperti:

Imobiliti. Ini disebabkan oleh faktor kesihatan yang buruk, kecederaan saraf tunjang dan sebab – sebab yang lain.

Kurangnya persepsi deria. Kecederaan saraf tunjang, gangguan saraf dan lain – lain keadaan boleh menyebabkan kehilangan deria sensasi. Ketidakupayaan merasakan kesakitan atau ketidakselesaan boleh menyebabkan tidak menyedari tanda – tanda amaran dan keperluan untuk menukar kedudukan.

Kurang nutrisi dan penghidratan. Manusia memerlukan air, kalori, protein, vitamin dan mineral dalam diet harian untuk mengekalkan kulit yang sihat dan mencegah pecahan tisu.

Masalah kesihatan yang menjejaskan pengaliran darah. Masalah kesihatan yang boleh menjejaskan pengaliran darah seperti kencing manis dan penyakit vaskular, akan meningkatkan risiko kerosakan tisu.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Bedsores (pressure ulcers) didiagnosis?

Doktor anda akan meniliti kulit anda untuk menentukan sama ada anda menghadapi tekanan ulser dan menilai kerosakannya. Dia akan cuba untuk mengklasifikasikan luka tersebut pada tahap yang tertentu. Klasifikasi boleh membantu menentukan rawatan yang terbaik untuk anda. Dia juga akan melaksanakan ujian darah untuk menilai kesihatan anda secara umum.

Bagaimana pesakit Bedsores (pressure ulcers) dirawat?

Jika anda menjaga seseorang yang mengalami Bedsores, doktor atau jururawat rumah anda akan meminta anda untuk membantu proses rawatan dengan mengikuti langkah – langkah pencegahan yang akan menghentikan kerosakan yang lebih teruk terhadap kulit dan meningkatkan peluang penyembuhan.

Rawatan tambahan, biasanya dilakukan oleh pihak pegawai kesihatan yang profesional, bergantung pada tahap Bedsores tersebut. Pertama, kawasan kulit yang tidak cedera yang berdekatan dengan Bedsores akan disapu dengan filem pelindung atau pelincir untuk melindungi mereka daripada kecederaan. Seterusnya, balutan khas akan dilaksanakan pada kawasan yang cedera untuk membantu penyembuhan atau membantu membuang kawasan tisu mati yang kecil. Jika diperlukan, kawasan tisu mati yang lebih besar akan dipotong melalui kaedah pembedahan atau dilarutkan dengan ubat khas. Krater yang dalam mungkin memerlukan cantuman kulit dan bentuk – bentuk pembedahan rekonstruktif yang lain.

Jika kulit pesakit ada menunjukan tanda – tanda jangkitan, doktor akan memberikan antibiotik dalam bentuk salap, pil atau diberikan secara intravena.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Bedsores (pressure ulcers)?

Gaya hidup dan kaedah pengubatan sampingan berikut mungkin membantu anda mengatasi Bedsores:

Ubah posisi anda secara kerap. Sekiranya anda memakai kerusi roda, ubah posisi berat anda setiap 15minit. Sila minta pertolongan untuk membetulkan semula posisi anda kira – kira sejam sekali.

Angkat diri anda sekiranya mampu. Sekiranya anda mempunyai kekuatan yang cukup pada bahagian badan atas, lakukan senaman tekan tubi di atas kerusi roda anda- menaikkan badan anda dari tempat duduk dengan menolak pada lengan kerusi.

Sila cari kerusi roda yang khusus. Sesetengah kerusi roda membolehkan anda memiringkan kedudukannya untuk melegakan tekanan.

Pilih bantal atau tilam yang boleh melegakan tekanan. Guna bantal atau tilam yang khas untuk melegakan tekanan dan membantu untuk memastikan badan anda berada dalam keadaan posisi yang baik. Jangan gunakan kusyen donat, kerana kusyen tersebut akan menyebabkan tekanan kepada tisu sekeliling.

Laraskan ketinggian katil anda. Sekiranya katil anda boleh dinaikkan di  kepala, naikkan tidak lebih daripada 30 darjah. Ini membantu mengelakkan kekoyakan pada kulit.

Pastikan kulit bersih dan kering. Basuh kulit dengan pembersih yang lembut. Lakukan rutin pembersihan ini dengan kerap untuk menghadkan pendedahan kulit kepada kelembapan, air kencing dan najis.

Melindungi kulit. Gunakan bedak talkum biasa untuk melindungi kulit pada titik geseran. Sapukan losyen pada kulit yang kering.  Tukar tilam serta pakaian dengan lebih kerap jika perlu. Lihat pada butang pakaian dan kedutan di tempat tidur yang boleh merengsakan kulit.

Periksa kulit anda setiap hari. Perhatikan pada kulit anda setiap hari untuk mengenal pasti tanda – tanda amaran luka tekanan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Perlu Jalani Histerektomi? Ini 10 Pro & Kontra Selepas Buang Rahim!

Histerektomi adalah proses membuang rahim melalui kaedah pembedahan. Tetapi apakah kesan selepas buang rahim yang mungkin terjadi?

Secara umumnya, kita tahu bahawa
rahim adalah organ untuk melahirkan anak
 yang ada di dalam tubuh wanita.

Histerektomi merupakan prosedur pembedahan utama yang mempunyai kebaikan dan risiko yang boleh
mempengaruhi keseimbangan hormon dalam badan
.

Oleh sebab itu, prosedur pembedahan ini hanya akan disyorkan apabila tiada kaedah lain yang bersesuaian dapat digunakan.

Namun sebelum menerangkan lebih jauh kesan selepas buang rahim ini, jom fahami terlebih dahulu mengenainya.

Jenis-jenis pembedahan histerektomi

Prosedur ini melibatkan penyingkiran rahim dan juga serviks.

#Histerektomi radikal

Melibatkan penyingkiran uterus, serviks, vagina atas dan parametrium sepenuhnya. Dalam sesetengah kes pembedahan, kelenjar limfa, ovari dan
tiub fallopio juga dikeluarkan
.

#Histerektomi total

Ini adalah jenis histerektomi, yang melibatkan pembuangan rahim dan serviks. Ia mungkin atau tidak melibatkan pembuangan ovari.

Ovari jelas tidak menjadi perhatian utama dalam histerektomi total.

#Histerektomi subtotal

Dalam prosedur ini rahim akan dibuang tetapi serviks ditinggalkan di dalam tubuh. Tujuan ia dilakukan untuk
meningkatkan fungsi seksual
 selepas histerektomi.

Keperluan menjalani prosedur pembedahan buang rahim

Terdapat pelbagai keadaan, di mana wujudnya keperluan untuk prosedur histerektomi menjadi penting dan digunakan untuk merawat banyak
keadaan kesihatan wanita
.

Apabila
fibroid rahim
 menyebabkan kesakitan, pendarahan rahim dan masalah lain, maka pesakit perlu menjalani histerektomi. Ini terutamanya apabila penggunaan ubat telah gagal

Terdapat keadaan di mana rahim turun ke saluran dan di luar faraj. Ini dikenali sebagai prolaps rahim

Mengalami
kanser rahim, serviks dan ovari

Menghidap endometriosis,
 keadaan di mana sel-sel lapisan rahim berkembang di luar dinding rahim

Pendarahan yang tanpa sebab
selepas bersalin

Kesan selepas buang rahim

Pembedahan histerektomi menawarkan kedua-dua kesan selepas buang rahim, sama ada kelebihan ataupun kekurangan.

Ini bermakna mungkin terdapat kes-kes di mana kaedah rawatan alternatif dapat dipertimbangkan.

Pun begitu, bagi sesetengah kes yang lain, mungkin prosedur pembedahan ini merupakan penyelesaian terbaik.

Sememangnya teknologi dalam rawatan perubatan semakin berkembang, sekali gus memudahkan prosedur pembedahan serta memendekkan masa pemulihan untuk histerektomi.

Namun, ia masih dianggap sebagai antara pembedahan utama.

Maka faktor risiko tetap wujud sama dan hampir sama, seperti pembedahan besar yang lain.

Kesan selepas pembedahan: Kelebihan histerektomi

#1. Sebab utama wanita menjalani histerektomi adalah untuk merawat masalah pendarahan rahim yang tidak normal.

#2. Histerektomi juga bermanfaat bagi wanita yang mengalami
pendarahan berat semasa haid
 yang menyakitkan dan boleh mengakibatkan tekanan.

#3. Salah satu kebaikan utama di bawah kesan selepas buang rahim adalah
mengurangkan risiko barah
.

Prosedur ini
mencegah barah rahim
 dan merupakan penyelamat bagi wanita yang mempunyai sejarah keluarga dengan masalah kanser ini.

Bagi wanita yang menghidap barah dalam sistem pembiakannya, membuang organ yang terjejas dapat menghentikan simptom barah.

Ini sekali gus akan memberi ketenangan fikiran kepada wanita semula.

#4. Histerektomi untuk fibroid pada rahim memberi kelegaan kepada mereka yang mempunyai simptom seperti pendarahan, kekejangan, masalah kencing dan lain-lain.

Kesan selepas pembedahan: Keburukan histerektomi

#1. Oleh sebab itu adalah pembedahan besar, maka ia memerlukan tempoh pemulihan yang panjang.

Tempoh yang dianggarkan adalah sekurang-kurangnya 6 minggu bagi kebanyakan kes.

#2. Jangkitan adalah kesan selepas pembedahan yang perlu difikirkan.

#3. Wujud risiko untuk
mengalami menopaus
 pramatang.

Keadaan tersebut turut berkaitan dengan risiko masalah kesihatan jangka panjang yang mungkin merangkumi kematian awal, osteoporosis,
penyakit kardiovaskular
, penyakit neurologi dan sebagainya.

#4. Pembuangan rahim boleh menyebabkan masalah pelvis kronik, yang menjejaskan fungsi organ. Akhirnya keadaan tersebut akan menyebabkan kesakitan yang teruk pada pelvis.

#5. Oleh sebab wanita yang menjalani histerektomi telah membuang rahimnya, maka mereka tidak dapat hamil.

Di sini wujud risiko untuk individu tersebut berdepan masalah emosi yang berkaitan dengan kehilangan ini.

#6. Sesetengah wanita mungkin mempunyai gejala yang berkaitan dengan perubahan keseimbangan hormon kesan selepas pembedahan buang rahim.

Terapi hormon mesti digunakan untuk membantu mengatasi kehilangan organ pembiakan.

Rundingan doktor

Jika wujud keraguan dan kebimbangan, jalan terbaik adalah untuk berbincang dengan doktor secara menyeluruh.

Ini pastinya membantu dalam membuat pertimbangan berkaitan prosedur yang bersesuaian.


Selamat atau Tidak Pengambilan Bromocriptine untuk Hamil?

Bromocriptine atau turut dikenali sebagai Parlodel merupakan ubat kesuburan yang dapat membantu wanita yang mempunyai masalah ovulasi untuk hamil. Bromocriptine digunakan untuk memperbetulkan ketidakseimbangan hormon prolaktin iaitu hormon yang menghalang ovari untuk mengeluarkan telur.

Bilakah bromocriptine perlu diambil?

Apabila anda mempunyai kandungan hormon prolaktin yang terlalu tinggi (hiperprolaktinemia), anda boleh mengambil bromocriptine.

Bagaimanakah bromocriptine berfungsi?

Ubat ini dapat meningkatkan tahap dopamine dalam otak anda. Ia berfungsi sebagai penghalang hormon prolaktin dengan menjejaskan lobus anterior pada kelenjar pituitari. Lebihan hormon prolaktin pula boleh menyebabkan anda memproses susu badan meskipun anda tidak hamil atau menyusukan anak. Selain itu juga, kandungan hormon prolaktin yang tinggi mampu menyebabkan peningkatan hormon perangsang folikel sekaligus mengakibatkan masalah ovulasi.

Bromocriptine mempunyai sejarah keberkesanan yang tinggi. Selain itu, ia juga tidak berisiko mengakibatkan kecacatan kepada bayi dalam kandungan. Penggunaan bromocriptine disarankan kepada mereka yang berhasrat untuk hamil. Hanya dalam masa beberapa bulan sahaja, ubat ini akan menunjukkan kesannya. Apabila kandungan hormon anda berada pada tahap yang normal, tubuh badan anda juga dapat melakukan proses ovulasi yang normal.

Apakah kesan sampingan bromocriptine?

Terdapat beberapa kesan sampingan bromocriptine yang anda perlu tahu iaitu:

Muntah-muntah

Sembelit

Sakit kepala

Mulut kering

Hidung tersumbat

Pening kepala

Tekanan darah rendah

Kesan-kesan sampingan ini mungkin akan berlaku lebih teruk ketika rawatan awal atau ketika peningkatan dos penggunaan. Walaubagaimanapun, kesan sampingan ini akan beransur kebah dan hilang dengan sendirinya apabila tubuh badan anda sudah terbiasa dengan ubat tersebut.

Bagaimanakah keberkesanan bromocriptine?

90% wanita yang menggunakan bromocriptine ini sudah mampu untuk mengembalikan ovulasi yang normal dengan pengambilan ubat ini. Sebanyak 65% hingga 85% daripada wanita ini juga dilaporkan telah berjaya hamil.

Jika anda menghadapi sebarang masalah ketidaksuburan, berbincanglah dengan doktor untuk mendapatkan khidmat nasihat dan rawatan yang sebetulnya.

Hello Health Group
 tidak menyediakan nasihat perubatan, diagnosis, atau rawatan.


Peminat Hiking Jaga-jaga! Ada Risiko Berhalusinasi Semasa Mendaki, Ini Cara Nak Elak!

Anda salah seorang penggemar aktiviti mendaki bukit atau gunung? Maka artikel ini amat sesuai untuk anda!

Tidak dinafikan, ramai individu tanpa mengira jantina dan usia
memang sangat menggemari aktiviti lasak seperti ini terutamanya buat golongan yang bernama belia
.

Di Malaysia, aktiviti hiking atau mendaki adalah sangat popular kerana negara kita terkenal dengan bukit dan gunung seperti Bukit Broga, Bukit Gasing, Gunung Ledang, Gunung Kinabalu dan pelbagai lagi.

Ya, aktiviti ini memang mencabar dan menarik. Namun, setiap perkara pasti ada pro dan kontranya.

Anda pernah dengar tentang
 altitude sickness?
 Jom sama-sama kita ikuti artikel ini untuk tahu dengan lebih lanjut!

Risiko hiking yang utama: halusinasi?

Kami tidak kata aktiviti mendaki ini adalah tidak sihat kerana ia ternyata sangat bagus untuk kekuatan dan kesihatan tubuh badan baik dari aspek fizikal atau mental.

Pun begitu, mungkin terdapat beberapa risiko hiking yang kalian perlu pertimbangkan sebelum mengajak teman-teman berkumpul dan bersama mendaki bukit atau gunung pilihan.

Tahukah anda, pendaki boleh terkena satu kondisi yang dinamakan sebagai ‘altitude sickness’ atau
acute mountain sickness
 (AMS)?

Kondisi inilah yang dikatakan menjadi punca
sukar bernafas
,
pening kepala
, loya, penat,
hilang selera makan
,
insomnia
 dan lebih teruk, halusinasi!

Teruskan membaca artikel ini untuk tahu dengan lebih mendalam lagi.

Apa itu kondisi altitude sickness?

AMS lebih dikenali dalam kalangan masyarakat kita sebagai sindrom akut gunung, sindrom mabuk gunung atau ketidakselesaan akut pergunungan.

Ia adalah satu keadaan yang menyebabkan anda sukar untuk bernafas ekoran kekurangan oksigen di dalam tubuh badan.

Ia mungkin akan berlaku apabila individu pergi atau sampai ke kawasan tinggi yang mempunyai altitud melebihi 2,500 meter dari paras air laut.

Di Malaysia, hanya Gunung Kinabalu sahaja yang mempunyai altitud setinggi ini dengan 4,083 meter namun lebih banyak di luar negara.

Berikut merupakan simptom-simptom AMS yang mungkin berlaku kira-kira 6 hingga 24 jam selepas mencapai altitud yang sangat tinggi:

Sukar bernafas

Pening kepala

Terasa loya

Terasa penat

Hilang selera makan

Insomnia

Jika dibiarkan tanpa sebarang rawatan lanjutan, ia mungkin menjadi lebih teruk dan mengakibatkan
halusinasi
, pitam atau pengsan.

Bagaimana altitude sickness boleh dirawat?

Pakar Perunding Anaestesiologi Gleneagles Medini, Dr. Mafeitzeral Mamat menyatakan bahawa AMS mungkin tidak dapat dielakkan ekoran perubahan fisiologi manusia dengan altitud.

Menurut beliau, semakin tinggi individu itu dari aras air laut maka semakin kurang tekanan barometrik semula jadi yang menyebabkan kemasukan oksigen dalam tubuh badan terganggu.

Ini adalah kesan daripada aklimatisasi –
proses tubuh badan menyesuaikan diri dengan tempat tinggi
.

“Setiap orang mempunyai tahap aklimatisasi berbeza tetapi pada dasarnya proses ini tidak boleh diambil mudah kerana ia membantu manusia untuk biasa dengan keadaan tempat tinggi,” jelas Dr. Mafeitzeral lagi.

Pun begitu, ini tidak bermakna ia tidak boleh dielak atau dirawat.

Berikut merupakan cara untuk mengelak daripada terkena altitude sickness:

Cuba untuk tidak terus pergi ke tempat yang beraltitud tinggi

Ambil masa 2 ke 3 hari untuk membiasakan tubuh badan

Jangan mendaki bukit atau gunung melebihi 300 meter ke 500 meter sehari

Rehat setiap kali mencapai 600 meter ke 900 meter

Rehat setiap 3 ke 4 hari

Minum air masak secukupnya

Katakan tidak pada
rokok
 dan
alkohol

Pastikan anda makan
 makanan tinggi kalori

Elakkan senaman berat pada 24 jam pertama pendakian

Sekiranya sudah berlaku, maka perubatan seperti berikut amat diperlukan dengan preskripsi doktor:

Acetazolamide untuk merawat AMS

Ibuprofen untuk merawat pening kepala

Paracetamol untuk merawat pening kepala

Promethazine untuk merawat loya

Wujudkah sebarang risiko hiking yang lain?

Seperti yang kita semua sudah sedia maklum, halusinasi akibat AMS adalah antara risiko hiking yang utama.

Bukan itu sahaja, kalian juga perlu tahu ia boleh mengakibatkan pitam, pengsan atau maut jika dibiarkan.

Adakah itu sahaja risiko aktiviti mendaki bukit atau gunung? Tidak, ada banyak lagi.

Antara yang kalian perlu titikberatkan adalah aspek keselamatan terhadap beberapa perkara berikut:

Jatuh dari tempat tinggi

Sesat di destinasi pilihan

Binatang berbahaya

Serangga berbisa

Hilang sumber makanan dan minuman

Konklusinya, tidak salah untuk anda dan teman-teman mengembara ke tempat tinggi untuk aktiviti hiking, cuma sila lebih berwaspada untuk elak AMS dan pelbagai lagi risiko yang lain ya?


Payudara Lelaki Membengkak, Jangan Ambil Ringan! Semak 6 Punca Ini!

Jangan pelik jika kami kata tetek lelaki juga boleh membengkak dan membesar sehingga mungkin mula menyerupai dada seorang wanita kerana ia adalah antara kondisi aneh tetapi agak lazim berlaku.

Persoalannya,
adakah perkara ini normal atau
 petanda penyakit? Ayuh baca artikel ini untuk tahu!

Untuk mendapatkan lebih banyak informasi tentang Kesihatan Lelaki, anda juga boleh klik
di sini.

Kaum Adam dan masalah
Gynaecomastia

Umum sudah tahu bahawa payudara seorang wanita akan mula meningkat saiz seiring perjalanan usia mereka yang bermula semasa akil baligh dan biasa berhenti apabila melangkah dewasa.

Pun begitu, proses di atas tidak bakal berlaku pada kaum lelaki yang lazimnya mengekalkan saiz dada mereka sama seperti
sebelum atau selepas usia akil baligh
 serta kekal sehingga dewasa kelak.

Apa yang mungkin membimbangkan adalah hakikat di mana saiz tetek lelaki juga mampu berubah angkara
ia mula membesar akibat membengkak
 – kondisi yang popular dengan nama ‘
man boobs
‘.

Dikenali sebagai
gynaecomastia
dalam istilah perubatan, ia mungkin hadir dengan gejala berikut:

Payudara yang membengkak

Payudara mula membesar

Muncul tisu atau daging berlebihan di puting

Kesakitan ringan/sederhana/teruk pada tetek lelaki

Kebiasaannya,
 kondisi ini lebih banyak menyerang
 lelaki dalam golongan kanak-kanak dan remaja tetapi tidak pula bermakna tidak akan berlaku dalam kalangan lelaki dewasa atau warga emas.

Apa punca payudara lelaki yang membengkak?

Gynaecomastia
menyebabkan
payudara lelaki boleh terlihat lebih besar
 berbanding normal dan ia terjadi kesan daripada punca serta faktor risiko yang kita semua mungkin belum lagi sedar.

#1. Berat badan berlebihan atau obesiti

Pertama, mempunyai
berat badan berlebihan atau obesiti
 boleh meningkatkan risiko lelaki berdepan dengan kondisi ini ekoran daripada peningkatan kadar estrogen dalam tubuh badan.

Kesannya, estrogen ini akan menyebabkan lebih banyak lemak terkumpul dan terperangkap pada bahagian tubuh badan yang terjejas terutama payudara kerana ia tinggi kandungan lemak.

#2. Perubahan hormon badan lelaki

Ketidakseimbangan di antara hormon
 testosteron dengan estrogen turut akan mengakibatkan tisu pada payudara membengkak dan membesar. Ketidakseimbangan itu boleh terjadi apabila hormon estrogen lebih tinggi daripada testosteron dan ini tidak normal.

#3. Penuaan tubuh badan lelaki

Seiring perjalanan usia lelaki, mereka akan mula mengalami
penurunan kadar hormon testosteron
 lantas menyebabkan estrogen lebih banyak dihasilkan. Kalau ini berlaku, tisu pada tetek akan mula membesar lantas membuatkan ia kelihatan seperti membengkak.

#4. Penggunaan ubat @ bahan tertentu

Beberapa jenis ubat atau bahan tertentu termasuk untuk sakit jantung, sakit ulser,
steroid, alkohol, ganja dan ketum
 mungkin mendatangkan kesan sampingan lantas menjejaskan tetek lelaki.

Disebabkan itu pula, jangan sesekali ambil ubat atau bahan di atas tanpa konsultasi doktor dahulu!

#5. Gangguan dalam proses akil baligh

Ketika proses akil baligh berlangsung, hormon-hormon di dalam tubuh badan lelaki akan berubah.

Sekiranya testosteron menurun dan
 estrogen meningkat secara mendadak, payudara kanak-kanak atau remaja lelaki akan mula mengalami peningkatan saiz sekali gus tampak lebih besar.

Sekiranya masalah ini terjadi,
lelaki mungkin tidak perlu khuatir
 kerana hormon-hormon tersebut boleh kembali menjadi stabil serta normal apabila mula mencapai usia belia atau dewasa.

#6. Pelbagai keadaan kesihatan yang lain

Selain daripada obesiti, pelbagai keadaan kesihatan lain juga boleh menjadi dalang masalah yang sama:

Kegagalan buah pinggang

Kerosakan organ hati

Jangkitan pada testis lelaki

Sindrom
Klinefelter

Bagaimana halang tetek lelaki daripada membesar?

Meskipun kondisi ini dikatakan umum serta dikategorikan normal, namun
perubahan pada saiz payudara lelaki
 yang membengkak dan membesar itu juga boleh memudaratkan diri masing-masing.

Ini kerana ia bukan sahaja boleh menjatuhkan tahap keyakinan individu malah akan membuatkan dada lelaki rasa tidak selesa dan mungkin sakit sekali gus menjejaskan kehidupan seharian.

Perkara paling penting untuk anda buat adalah lihat kembali pada
punca serta faktor risiko di atas
 dan mula mengambil langkah drastik jika anda tidak mahu masalah ini berlaku atau berulang.

Baca lagi artikel berkaitan:

Ehh, Lelaki Pun Boleh Dapat Kanser Payudara?

Periksa Buah Dada Anda Sekarang! Jika Besar Sebelah Ini Mungkin Tanda Awal Kanser Payudara!

Nenek Atau Ibu Hidap Kanser Payudara? Ketahui Risiko Anda Untuk Dapat Penyakit Yang Sama!

Kemudian, dapatkan informasi dan nasihat doktor untuk salah satu daripada langkah di bawah ini:

Pengambilan ubatan atau suntikan untuk menstabilkan hormon dalam badan.

Pembedahan minor dalam usaha menyingkirkan tisu berlebihan pada payudara.

Konklusinya, tetek lelaki yang membengkak dan membesar adalah angkara
gynaecomastia
namun wujud juga risiko lain
seperti penyakit kanser payudara
. Jadi, segera jumpa doktor jika ada kemusykilan ya!


11 Kumpulan Otot Utama

Bahagian otot anda boleh dikategorikan ke dalam kumpulan tertentu. Mengetahui kumpulan otot tertentu yang ingin anda sasarkan sangat membantu apabila anda hendak membina rutin senaman yang sesuai.

Kuadriseps

Kuadriseps terdiri daripada empat otot besar pada bahagian depan peha anda. Kumpulan otot ini sering disasarkan sewaktu senaman seperti
Squats
(bangun bertinggung)

dan
Lunges
(kaki terkangkang dengan sebelah kaki lurus, sebelah kaki bengkok ke sisi atau ke hadapan).

Hamstrings

Ramai yang cenderung untuk lupa hamstrings mereka apabila bersenam, mungkin kerana kumpulan otot ini sukar dilihat. Hamstring adalah otot di paha belakang, yang turut terkesan dengan
Squats
.

Betis

Otot betis sering diabaikan ketika membina badan. Pembina badan profesional sendiri berasa selesa dengan betis kecil sedangkan badan besar. Betis sukar untuk dibina kerana anda perlu melatih setiap otot di kawasan betis.

Dada

Kumpulan otot dada mungkin antar yang paling banyak mendapat perhatian. Semua orang mahu membina otot dada kerana ia antara yang paling mudah untuk ditunjuk-tunjuk. Tetapi, perlu diingat bahawa anda hanya patut membina otot dada sebanyak mana anda membina kumpulan otot yang lain.

Belakang Badan

Kumpulan otot belakang badan adalah salah satu daripada kumpulan otot terbesar dalam badan. Anda perlukan
Deadlifts
 (angkat berat daripada posisi separa duduk) untuk membangunkan otot belakang anda. Walau bagaimanapun, berhati-hati dengan postur dan teknik anda kerana
Deadlifts
 yang tidak betul boleh memudaratkan kesihatan anda.

Bahu

Kumpulan otot bahu terdiri daripada deltoid depan deltoid sisi dan deltoid belakang. Ramai orang mengalami sakit bahu, disebabkan itu, senaman untuk menguatkan bahu sangat disyorkan.

Triseps

Otot-otot triseps membentuk 2/3 daripada lengan atas. Walau bagaimanapun, kebanyakan mereka yang mahu membina otot lengan hanya mengambil berat tentang biseps yang hanya membentuk 1/3 lengan. Jika anda mahu  tangan yang lebih kuat, jangan lupa untuk memasukkan latihan triceps seperti
reverse grip bench press
(mengangkat beban sambil berbaring)
close grip bench press
 (mengangkat beban dekat dengan dada sambil berbaring), dan
dips
 (tekan tubi).

Biseps

Seperti yang dinyatakan di atas, biseps membentuk 1/3 daripada lengan atas. Kumpulan otot ini aktif semasa senaman belakang jadi kebanyakan orang tidak memerlukan senaman biseps yang banyak.

Lengan

Anda boleh membina otot lengan dengan hampir semua jenis senaman. Tindakan mudah seperti memegang juga dikira sekali. Anda perlu memberi perhatian yang lebih kepada lengan anda kerana kumpulan otot ini terlibat dalam pelbagai aktiviti, maka lengan yang lemah boleh menjejaskan senaman lain.

Trapezius

Trapezius merujuk kepada otot bahagian atas belakang yang besar. Daripada titik di tengah-tengah bahagian atas belakang anda, trapezius membentuk segi tiga. Trapezius aktif semasa
Deadlifts
. Satu lagi senaman yang  boleh anda gunakan untuk menyasarkannya ialah
 power shrug
(mengangkat berat dari posisi berdiri).

Abs

Hampir semua orang mempunyai abs yang baik tetapi ia sering ditutup dengan lapisan lemak badan yang tebal. Apabila lemak badan anda cukup rendah, enam abs anda dapat didedahkan. Latihan abs tidak banyak membantu membakar lemak di sekitar abs anda. Hanya diet yang sihat dan latihan kardio konsisten dapat menjayakannya.